
TRAHADORNAN na WEB Aruba NV hunto 
cu nan sindicato, SIWA a organisa un walk out 
ayera mainta, cu a desemboca despues den 
un welga general. Nan ta rabia cu gerencia 
mirando ausencia di nan sindicato den pro- 
cesonan andando den WEB. Gerencia ta laga 
afo e participacion di sindicato, SIWA di cierto 
decision cu ta tumando lugar. 

E motibo ta desviacion di puntonan den CAO 
cu SIWA ta considera algo dictatorial. Geren- 
cia di WEB, Aruba N.V. no kier duna oido na e 


trahadornan, como tal a dicidi di keda henter 
dia afo ayera. 

Director di WEB Aruba N.V. ing. Oslin Boek- 
houdt ta haya cu no tin conflicto, pero como cu 
e trahadornan a demostra un falta di respet, a 
dicidi di bay den accion, sin bin mesa prome, e 
no ta sinti cu e mester bay mesa awor. 
Mediador di Gobierno, Anselmo Pontilius 
mientras tanto a ser poni na altura y a haci 
intent pa haya e partidonan na mesa, y p’e 
trahadornan reanuda trabao. 

Investigacion di varios cuerpo di investigacion, pero sigur loke cu a keda graba a conclui cu 

Miembronan di Team di flresto a actua manera ta ser exigi di nan 

Lamentablemente un tiro a bay accidentalmente, cu a causa e reaccion manera ta ser spera di AT 




AYERAtardi, despues di varios 
luna di investigacion, Fiscal 
Mayor, mr. Peter Blanken a 
duna resulta di e investigacion 
di e caso di tiramento dia 22 
di februari di e anja aki, banda 
di Renaissance Marketplace, 
cu a cobra bida di dos Colom- 
biano durante un conferencia 
di prensa. 

Famia di e fayecidonan ta pidi 
pa persigui e miembronan di 
Team di Aresto, cu manera 
nan a declara, a asesina nan 
miembro di famia, sin cu nan 
tabata arma. 

T’asina cu Unidad Criminalidad 
Organiza a ehecuta un peticion 
legal (rechtshulpverzoek) Meri- 
cano. E rechtshulpverzoek aki a 
ensera cu lo regla un encuentro 
entre un agente di DEA y e 
persona W.G.H.-A., na unda 
lo tuma lugar un transaccion 
di droga. 

E encuentro aki a tuma lugar 
riba 22 di februari 2012 riba 
tereno di Renaissance Market 
Place den becindario di restau- 
rant Casa Tua. 

Ora a lanta e sospecho cu esnan 
cu lo entrega e droga a yega n’e 
sitio den un Daihatsu, a sigui cu 
detencion di W.G.H-A., kende 
n’e momento ey tabata den 
sercania di restaurant Casa Tua. 

Simultaneamente otro miem- 
bronan di Team di Aresto a sigui 


cu detencion di e personanan 
den e Daihatsu. Lamentable- 
mente cu den e aproximacion 
di e Daihatsu aki, e dos perso- 
nanan den e auto a wordo mata. 
Riba peticion di Procurador 
General di Aruba, Landsrecher- 
che, Oficina di Investigacion 
Tecnico Forensico di Cuerpo 
Policial di Aruba y Rijksrecher- 
che a haci un investigacion di e 
sucedido tragico aki. 

E hayazgonan di Landrecherche 
ta den liñeanan grandi como 
lo siguiente: Tres miembro di 
Team di Aresto a purba dete- 
ne e personanan sinta den e 
Daihatsu. 

Un miembro di e Team di Are- 
sto tabata para cu su pistool 
na un banda di e Daihatsu y a 
purba habri e porta di patras. 
Ora el a haci e movecion aki, 
el a inboluntariamente los un 
tiro, probablemente dor di un 
refleho di su man. 

E prome tiro aki, cu manera 
ya menciona, a keda gelos 
inboluntariamente, no a raca 
ningun hende den e auto; un 
fragmento di e bala a wordo 
haya den e parti di rubber n’e 
separacion metal di e porta 
patras. 

Riba imagennan di camera por 
wak si cu e tiro aki a causa cu 
un “nubia” visible y di color cla 
(probablemente splenternan 


fini di glas) banda di e bentana 
di e porta patras den direccion 
di un di e otro miembronan di 
Team di Aresto. 

E miembro aki di Team di Arest 
a reacciona inmediatamente 
riba e “nubia” color cla den 
asumpcion cu ta wordo tira 
for di den e Daihatsu; e ta tira 
directamente varios biaha riba 
e Daihatsu. 

E miembro di e Team di Aresto 
na otro banda di e Daihatsu ta 
sigui inmediatamente, tirando 
cu su arma. E serie di tiro aki 
di e dos miembronan di Team 
di Aresto tabata directamente 
mortal pa ambos persona den 
e auto. 

Conclusion di Ministerio Pu- 
blico pa loke ta eventual per- 
secucion penal relaciona cu 
e sucedidonan aki ta como lo 
siguiente: 

Ministerio Publico ta di opinion 
cu no tin motibo pa persigui 
penalmente e miembronan 
di e Team di Aresto, cu tabata 
envolvi den e incidente. 

Esun cu inboluntariamente a 
los e prome tiro, no a raca nin- 
gun hende; pesey no por acuse 
di “dood door schuld”. 

Na opinion di Ministerio Publi- 
co, e por apela riba e instruccion 
diviolencia (geweldsinstructie) 
pa loke ta uso di su arma y e no 
ta castigable, pa loke ta uso di 
su arma. 


E dos otro miembronan di Team 
di Aresto, cu a los e tironan 
fatal, a actua den cuadro di e 
instruccion di violencia pa loke 
t’e uso di nan arma. 

Mas leu Ministerio Publico ta di 
opinion cu ambos miembro di 
Team di Aresto a usa nan arma 
di candela den e presuncion 
comprensible, cu tabata trata 
di defensa necesario di nan mes 
of otro hende contra agresion 
inmediato y ilegal dor di e per- 
sonanan den e Daihatsu. 
Ministerio Publico ta opina cu 
dor di e nubia fini di splenter 
di glas, cu a wordo causa dor di 
e tiro inboluntario, razonable- 
mente por a saca e conclusion 
cu a tira for di e Daihatsu. 

A base di e sospecho aki por a 
efectivamente sigui cu e uso di 
e arma di candela. 

Ministerio Publico ta con- 
sidera e situacion aki di tal 
manera cu e por wordo califica 
como noodweer (defensa legi- 
timo) putatief (presunto) sino 
noodweerexces (excesivo di 
forza) putatief. 

Un rato despues di e tironan 
aki, varios miembro di Team di 
Aresto a tira atrobe riba e Dai- 
hatsu; manera ya menciona, e 
personanan den e auto a fayece 
caba n’e momento ey a conse- 
cuencia di e prome serie di tiro. 
Despues di e ultimo tironan, 
un miembro di Team di Aresto 
a kibra un bentana di e auto 
cu su arma. Ora el a haci esey, 
algun parti di su arma a cay 
den e auto, cu siguientemente 
a wordo saca for di e auto pa 
un colega. 

N’e optreden aki di Team di 
Aresto despues di e prome serie 
di tiro no ta trata di hechonan 


castigable y no tin motibo 
pa mas investigacion penal 
(strafrechterlijk vervolgonder- 
zoek). 

Ministerio Publico ta considera 
e miembronan envolvi di Team 
di Aresto no castigable y Min- 
isterio Publico no ta planea pa 
cuminza cu mas strafrechterlijk 
onderzoek. Te aki declaracion 
di Fiscal Mayor, mr. Peter Blan- 
ken. 


For di diabierna 
no a mira 
Gerard Anthony 

DIALUNA mainta 3 di sep- 
tember 2012 un señora a 
presenta na warda di San 
Nicolas pa meld cu for di dia- 
bierna 31 di augustus 2012 
enoa wak su esposo mas. 
El’a bah’e na Julenny’s mini- 
market na Sabana Basora y 
a bay aeropuerto. E la bula 
riba e mesun dia bay Cura- 
çao y a bolbe diadomingo 2 
di september 2012 pa mas o 
menos 18:30 di atardi. For 
di su yegada enoa wak su 
esposo mas. E persona perdi 
ta e homber: 

Gerard Anthony, naci Aruba 
25 di augustus 1953 y biba na 
Sabana Basora 35. 

Awe a yama e esposa y a con- 
firma cuenoa yega cas ainda 
y nan ta preocupa p’e ya cu e 
ta hende malo. E lo tin cata- 
rata, problema cu lomba y sa 
bebe basta alcohol. Cualkier 
persona cu sa algo di dje por 
tuma contacto cu Centrale 
Post na 100. 

Contrario na intencion di Gobierno anterior 

Taxistanan no ta paga pa duna servicio, awor nan ta paga 
30 cent pa dia pa haya un servicio for di aeropuerto 


MINISTER Otmar Oduber a 
haya ta importante pa atende e 
asunto di taxi y aeropuerto cu 
tabata dialuna den noticia. 

El a lamenta cu despues di 3 
aña cu a atende den forma hopi 
serio cu e diferente gruponan cu 
ta representa e diferente taxi- 
nan como tambe cu diferente 
taxistanan individual, por a 
mira cu politica a haci su en- 
trada na un forma basta fuerte. 
Loke a tuma luga na aeropuerto 
ta como consecuencia di un 
protocol cu a wordo firma dia 
7 di april 2011 caminda practi- 
camente tur asociacion di taxi a 
firma esaki. Minister Oduber a 
comenta cu pa atende cu e pro- 
tocol aki so a reuni un total di 8 
biaha, specificamente 9 di feb- 
ruari 2010, 7 di februari 2010, 


7 di april 2010,16 di juni 2010, 
30 di maart 2011 y despues cu 
e la wordo firma dia 7 di april 
2011 a reuni atrobe dianan 11 
y 19 dijuni 2012. 

Un total di 13 punto ta wordo 
atendi den e protocol caminda 
entre otro a bay tambe di acu- 
erdo pa aeropuerto por cobra 
pa un servicio di mantencion 
cu ta wordo duna na e taxista 
pa un suma di 115 Florin pa 
aña, 9 Florin pa luna, 30 cent 
pa dia pa por mantene e espa- 
cio destina exclusivamente pa 
taxistanan cu ta inclui bañonan 
como tambe screennan entre 
otro facilidadnan. 

Minister Oduber a sigui splica 
cu e por a scucha miembronan 


di oposicion y taxistanan cu a 
haci di e situacion aki uno po- 
litico bisa cu su persona lo a haci 
un promesa di campaña y cu na 
caminda el a cambia di opinion. 
Akinan el a duna di conoce cu 
el a reuni 8 biaha cu taxista pa 
papia riba e protocol y despues 
di esaki el a reuni 5 biaha pafo 
di Bestuurskantoor cu un total 
di 288 taxista individual y ca- 
minda a papia riba e contenido 
di e protocol cu a wordo firma 
pa e asociacionnan di taxi cu 
durante 30 aña semper a rep- 
resenta e taxistanan. 

E parti di aeropuerto cu tin den 
e protocol no ta pa cobra e tax- 
ista pa un servicio cu e ta duna 
na aeropuerto manera tabata 
intencion di gobierno pasa. Pa 


tal motibo Minister Otmar Odu- 
ber ta haya cu ta un hilaridad pa 
scucha Ady Thijsen papia awe 
riba e asunto di taxinan, siendo 
cu durante 4 aña cu el a sostene 
Gobierno anterior nunca el a 
pone obhecion na intencion di 
Sr. Briesen y Sr. Nel Oduber pa 
cobra 400 Florin na cada taxi. 
“Esey ta algo cu nos a bisa sem- 
per y keda continuo riba dje cu 
no por ta asina cu bo ta paga pa 
duna servicio; den e caso aki bo 
ta paga 30 cent pa dia pa haya 
un servicio for di aeropuerto 
pa mantene e facilidad limpi y 
na un nivel cu ta adecuado pa e 
taxistanan por uza”, e manda- 
tario a duna di conoce. 

El a agrega cu e decision aki no 
a wordo tuma di un banda so, e 


la wordo tuma conhuntamente 
cu e asociacionnan di taxi y poni 
den un protocol cu a wordo 
firma pa nan tambe. Specifica- 
mente e decision aki a wordo 
acorda den puntonan 2 y 3 di e 
protocol caminda cu ta bisa cu 
e tarifa cu anteriormente AAA 
lo kier a bay cobra di 400 Florin 
pa aña lo wordo reduci na 115 
Florin pa aña y ta mantene esaki 
sin un cambio den futuro. Den 
punto #3 ta bisa cu ta reduci e 
tarifa cu ta wordo cobra na APA 
for di 285 Florin te na 115 Florin 
pa aña, es decir, un rebaho di 
mas di 50%. Lamentablemente 
esnan den oposicion y e tax- 
istanan cu finnan politico si no 
ta menciona e reduccion grandi 
aki caminda cu casi 80 taxista ta 
wordo beneficia di dje. 


Juan David Yrausquin: den caso di trahadonan di Valero cu mester un otro empleo 

Economia Arubano por absorba perdida di trabao di 1% di su forsa laboral 


E noticia di ayera cu Valero lo 
opera e facilidadnan di Aruba 
como un “transshipment” fa- 
cility ta uno cu hopi aki na 
Aruba no a spera. Di un banda 
un parti di nos comunidad no 
a spera cu Valero lo a keda cu 
operacion di “transshipment” 
y mas bien a kere cu e lo a cera 
completamente, mientras otro- 
nan a kere cu Petrochina lo a 
cumpra e refineria, mantene tur 
e trahadonan na trabao y tuma 
mas persona den servicio. Re- 
alidad sinembargo ta otro, mas 
o menos 500 persona lo ricibi 
un pakete di Valero pa asina nan 
por; I. busca otro empleo aki na 
Aruba, II. busca un empleo den 
exterior, III. baha cu pensioen 
of IV. lanta un negoshi propio. 
Representante di trahadonan 
(e.o. IOWUA) awor lo tin e 
tarea importante di negocia un 
pakete husto pa e trahadonan. 
Mirando nos leynan laboral, nos 
sistema legal, nos huesnan y e 
hecho cu Valero, como negoshi, 
ta sigui existi tanto na Aruba 


como internacionalmente, ta di 
spera cu e pakete y e plan social 
cu lo wordo negocia ta uno cu ta 
duna suficiente perspectiva na e 
trahadonan bou di e circunstan- 
cianan aki. Nos ta desea IOWUA 
y e trahadonan hopi exito den e 
proceso aki. 

Sin desconoci e cantidad di 
hende cu mester busca un em- 
pleo y e incertidumbre cu e 
hogarnan aki ta pasando aden 
na e momentonan aki ta impor- 
tante pa remarca algun punto. 
Pa cuminsa e ultimo cifranan 
disponibel pa locual ta empleo 
aki na Aruba (Censo 2010) ta 
mustra cu e cantidad di persona 
cu un trabao na 2010 (ora cu 
refineria tabata cera) tabata 
46.526 persona. E parti di e 
500 personanan cu lo busca un 
empleo nobo aki na Aruba ta 
representa mas o menos 1% di 
e forsa laboral. Tur indicacion 
ta cu e economia di Aruba 
por absorba esaki. E hecho cu 
e empleadonan di Valero ta 
personanan cu relativamente 


bon papel y cu experiencia den 
nan ramo di trabao ta haci nan 
mas atractivo pa dunadonan 
di trabao. “E reaccion cu mi a 
ricibi ayera durante un sondeo 
chikito cu mi a haci cu algun 
compania chikito, mediano y 
grandi riba e noticia di Valero 
a sorprende mi. E companianan 
no tabata mucho preocupa cu e 
situacion y hasta a indica cu nan 
lo ta interesa den tuma algun 
di e trahadonan cu habilidad 
halto cu nan ta kere tin den e 
refineria. Nan a splica cu e sla 
mas grandi nan a haya caba 
cuminsamento di aña ora cu 
Valero a para contractnan cu 
nan tabata tin cu e refineria. 
E volumen di negoshi cu nan 
a haci compara cu aña pasa no 
ta mas halto pero tampoco no 
ta mucho mas abou. Nan ta di 
opinion cu Aruba su economia 
por atende cu e empleo di un 
gran parti di e trahadonan. 
Algun di nan ta bezig caba cu 
algun persona cu ta traha den 
Valero, sinembargo a remarca 


cu locual Valero ta paga nan 
trahadonan ta dificil di cumpli 
cune, y aki si e trahadonan lo 
mester adapta.” 

E ultimo cifranan di Banco 
Central publica 31 di augustus, 
2012 ta mustra cu den e sce- 
nario cu e refineria no ta habri 
mas pa aña 2012 lo tin un dec- 
remento leve di -1.7% den nos 
economia y mientras cu lo tin 
un crecemento leve di 1.9% pa 
e proximo aña (den terminonan 
nominal). E cifranan aki tambe 
ta mustra cu Aruba su econo- 
mia por maneha e cambio di 
operacion di e refineria pa un 


transshipment. Dependiendo 
con e diferente actornan aki na 
Aruba ta atende cu henter e reto 
aki, kisas hasta nos por sali mas 
fuerte di esaki. 



Dos pasahero di un waverunner 
a yega sano y salvo 

AYERA mainta, alarma grandi a wordo bati na Rodger’s Beach 
pa un boto cu a bolter cu hende aden. A resulta cu tabata un 
waverunner cu a bolter y dos pasaheronan a landa yega tera. 
Cu coordinacion di Aruba Ports Authority y Valero a mobiliza 
Kustwacht mesora. 

Guardacosta a logra tou e waverunner trece tera p’e e dos 
pasaheronan, kendenan a landa y yega sano y salvo. 

DIMAS ta informa tocante e 
maneho nobo pa e extension 
di estadia turistico 


Den cuadro di un maneho nobo 
pa loke ta extension turistico, 
Gabinete Mike Eman I ta cumpli 
y ta anuncia e siguiente ahus- 
tacionnan pa cu e maneho di 
extension di estadia turistico. 
Pa por bin na remarca pa un 
extension turistico den e mane- 
ho nobo, e interesado mester 
proba: Cu e ta Hulandes of; Cu 
e ta doño di un timeshare, cas 
of un yate di mas cu 14 meter 
of; Cu su garante na Aruba tin 


un firma liber y ta su familiar 
of; Cu su garante na Aruba ta 
un Hulandes naci na Aruba y ta 
su familiar; 

Muchanan menor di edad por 
haya un extension di estadia 
turistico solamente den tempo- 
rada di vakantie grandi (juni- 
augustus). Pa mas informacion 
por acudi na oficina di DIMAS 
situa na Wilhelminastraat 31- 
33 of acudi online ariba www. 
dimasaruba.com 




Minister Dowers cu elogio y bon deseo 
pa asistentenan di dokter cuminsando 
cu e di dos fase di nan “Crash Course” 


Diabierna ultimo, e 28 hen- 
denan muher cu ta siguiendo 
e curso pa asistente di dokter 
a cuminsa e di dos fase den 
nan curso di estudio cu un 
ceremonia special cu a conta 
cu presencia di dr. Blanken- 
stein di Vrije Universiteit (VU) 
Amsterdam, Minister di Hus- 
ticia y Enseñansa, mr. drs. 
Arthur Dowers y Minister 
di Salubridad y Deporte, dr. 
Richard Visser. E prome fase di 
e curso a cuminsa 3 luna pasa. 
Minister Dowers a expresa 
hopi elogio pa tur 28 cursista, 
kendenan ademas di atende 


cu nan trabao diario, nan 
famia y nan cas ta siguiendo e 
curso di nivel MBO 4 cu hopi 
entusiasmo, perseverancia y 
determinacion pa slaag. 

E mandatario a expresa cu e ta 
hopi contento cu EPI, trahando 
hunto cu VU, ta ofreciendo 
un opleiding di calidad, brin- 
dando e asistentenan di dokter 
e oportunidad pa traha riba 
un nivel mas halto. Minister 
Dowers a bisa e cursistanan 
cu e ta spera di wak tur 28 
na momento cu nan haya 
nan certificacion y pa semper 
sigui traha na beneficio di nos 


comunidad como profesional 
den salubridad. El a expresa e 
deseo cu e grupo aki bira em- 
bahador p’e tipo di cursonan 
aki y asina motiba otronan pa 
traha riba nan crecemento per- 
sonal y profesional pa brinda 
un aporte importante n’e cali- 
dad di salubridad na Aruba. 
Dr. Blankenstein a afirma cu 
e forma den cua e curso aki 
ta wordo duna na Aruba e ta 
mas bien un “crash course”, 
unda cu e cursistanan ta bay 
les un biaha pa siman anochi 
y mester atende cu nan tra- 
bao, bida diario, nan famia y 


preparacion p’e siguiente les 
y nan tempo ta hopi preta. 
Di otro banda, na Hulanda 
e curso di dokters-assistent 
ta un “opleiding fulltime”, 
unda cu e persona ta bay scol 
normal manera tur studi- 
ante di dialuna pa diabierna 
pa un periodo di dos aña. E 
rol di e assistente di dokter 
den un oficina di dokter di 
cas moderno ta cambiando, 
dr. Blankenstein a comenta, 
añadiendo cu e papel di e as- 
sistente a conoce expansion y 
awor ta inclui diferente tarea 
adicional. Esaki ta rekeri un 


bon opleiding y e habilidad pa 
comunica efectivo cu e pacien- 
tenan, pasobra tanto e paci- 
ente como e assistente mester 
custumbra cu e rol nobo aki. 
Esaki ta un curso Arubiano 
cu a wordo desaroya pa EPI 
y cu cooperacion di HAVA, e 
Asociacion di Dokter di Cas, 
cu supervision di VU cu a conta 
cu apoyo di hopi hende, dr. 
Blankenstein a splica. “Aruba 
mag di ta orguyoso di e curso 
aki, cual lo contribui n’e forti- 
ficacion di e base di salubridad 
riba e isla,” dr. Blankenstein a 
conclui bisando. 

l love Aruba, un imitacion, versus 
ARUBA, One Happy Island, un original 

Skirbi pa Clyde Harms 



ULTIMAMENTE mi por a lesa 
hopi di “branding” di Aruba den 
corantnan local. Un diccionario 
di Ingles cu ami ta uza ta bisa: 
(branding) the promotion of 
a particular product or com- 
pany by means of advertising 
and distinctive design. Traduci 
libremente na Papiamento: E 
promocion di un producto of 
compania uzando propaganda 
y un diseño distintivo. Pa mi, e 
palabra clave aki ta distintivo. 
E meta di “branding” di Aruba 
mester ta pa distingui Aruba, 
pa diferencia nos pais di tur 
otro destino turistico, pa duna 
e isla un toke excepcional. E 
logo cu a wordo introduci aña 
pasa ta manera un brisa fresco 
cu berdaderamente ta repre- 


senta Aruba como One Happy 
Island. Un diseño colorido, 
alegre, original y lo mas im- 
portante, distintivo. Pero kico 
ta pasando awor? Dilanti di 
Bestuurskantoor, caminda nos 
por mustra henter mundo cu 
nos ta diferente y excepcional, 
nos tin un otro logo enorme, 
grandura di un wagon di trein, 
cu ta uza un rebus pa bisa I Love 
Aruba. Pa turistanan di cruce- 
ronan e ta masha conveniente 
pa saca potret y tin bes por mira 
nan para na fila pa nan chens 
pa saca nan potret dilanti di e 
curason. Pero hopi turista cu 
ta keda na e hotelnan tambe ta 
saca potret dilanti di e logo ora 
nan bin Playa pa shop of djis 
keiro. Mi ta imagina mi cu e 


potretnan aki ta yega tur parti 
di mundo. 

E logo I Love Aruba ta obvia- 
mente un imitacion di e famoso 
logo I Love NY, e logo mas imita 
den historia, segun New York 
Times. Segun e mes rotativo, e 
logo a bira un molde pa declara- 
cion di amor pa un multitud di 
hende, luga y cos. Por ehempel, 
I Love Yankees, I Love Jesus, I 
love Romney, I Love Obama, 
I Love Denmark, etc., ad nau- 
seam. Por agrega cu esaki ta 
sosode den tur idioma. E logo 
a wordo uza gratuitamente pa 
dies aña prome cu e estado di 
New York a obtene un copy- 
right pe. Te hasta Andy Rooney 
q.e.p.d., e defunto expresen- 
tado di e famoso programa “60 


Minutes” di CBS, a haci bofon 
di e uzo excesivo di e logo aki. 
uzando e logo aki, Aruba ta bira 
uno mas di e miles di “copy cat”, 
un copiado di idea, un imitado 
di otro. Nada original. Nada 
excepcional. Sin duda algun, e I 
Love NY logo ta impresionante, 
sino e lo no a wordo copia asina 
tanto tur parti di mundo. Ami 
ta desea e promotornan local 
di e logo aki hopi benta. Pero 
pa Aruba su meta di “branding” 
como un destinacion turistico 
excepcional, e uzo di un copia 
di un logo mas di cuarenta aña 
bieu no tin sentido. Te hasta e 
doño di e logo, New York State, 
a pon’e un banda pa su campaña 
di propaganda turistico mas 


recien! Si nos kier imita, laga 
nos imita Gobernador Cuomo 
di New York. Lago nos pone e 
logo I Love Aruba un banda y 
concentra riba e logo nobo. Pa 
cuminsa, laga nos reemplasa e 
logo dilanti Bestuurskantoor, 
un imitacion, cu esun di ARUBA 
One Happy Island, un original 
genuino. Manda bo comentari- 
onan pa clydeharms@yahoo. 
com. 



Caya Ernesto Petronia 21 

Segun MEP: 

Contraloria general a entrega 
Cuenta nan Anual di 1961 te cu 2011 


CONTRALORIA general di 
Aruba (Algemene Rekenka- 
mer Aruba) a entrega na Parla- 
mento dos proyecto di ley cu ta 
contene e cuentanan anual di 
añanan 1961 te cu 2011. Tambe 
a entrega rapportnan di añanan 
1986 te cu 2011. Parlamento 
mester bay trata nan awor, 
caminda cu e enfoke lo ta riba 
e aña 2011. 

Esaki ta un logro grandi, paso- 
bra ta pa prome biaha den his- 
toria di nos pais cu un rapport 
asina ta wordo presenta. Pa es- 


aki ta bay credito specialmente 
na e personal di Contraloria 
General Direccion di Finansas, 
y Centrale Accountantsdienst. 
E proyecto aki a culmina awor, 
pero ta esfuersonan di varios 
persona a conduci na esaki, 
cuminsando cerca ex Presiden- 
tenan di Parlamento Marlon 
Werleman, Mervin Wyat-Ras, 
Andy Lee y presidente actual 
Paul Croes. Den esaki no por 
lubida e papel crucial cu ex 
minister di Finansas Nilo Swaen 
a hunga tambe, pero lamen- 

tablemente enoa wordo invita 
pa por a presencia esaki. 

Ta importante pa remarca cu e 
logro aki no por tawata posibel 
sin e aporte di partidonan den 
oposicion, specialmente partido 
MEP. Nos a realisa cu nos mes- 
ter wak padilanti y coopera pa 
e relatonan anual di 
1986 te cu 2010 wordo trata 
conhunto, pasobra sino nos no 
por bay padilanti, y asina nos 
pais ta keda den incumplimento 
pa hopi aña ainda. Esaki ta 
muestra di madurez politico, 
cu no por a wordo mustra pa 
oposicion den pasado. 

Awor ta di spera cu e reunion 
publico di e cuentanan anual 
y rapport di Contraloria Gen- 
eral wordo yama pronto, y cu 
e transparencia necesario. Den 
esaki ta importante tambe pa 
Gobierno respeta e derecho 
democratico di Parlamento, y 
no keda sin contesta miles di 
pregunta of duna informacion 
falso na Parlamento. Partido 
MEP ta spera cu e tratamen- 


to di e leynan bay na forma 
democratico y transparente, 
respetando e derecho di Par- 
lamento. 

Ya caba a sali na cla cu tin 
gastonan haci den 2011 cu Par- 
lamento no a aproba, y cierto 


ministernan a surpasa nan 
presupuesto sin bin Parlamento 
prome. Pesey ta hopi impor- 
tante pa studia e cuentanan 
anual di 2011 bon, pasobra si un 
Minister a haci su mes culpabel 
na violacion di ley, e mester 
word persigui pa esaki. 


MEP den movecion 

Evelyn y Xiomara den Jan Flemming, Macuarima y Warawara 


DEN fin di siman parlamen- 
tarionan di MEP Evelyn Wever- 
Croes y Xiomara Ruiz-Maduro 
tabata den barionan di Jan 
Flemming, Macuarima y War- 
awara. Nan tabata parti e corant 
“Vox Populi” di partido MEP y 
combersa cu habitantenan di e 
barionan. 


Nan a wordo ricibi na un forma 
masha cordial, y specialmente 
e corant “Vox Populi” a cay den 
masha bon tera cerca esnan cu 
nan a bishita. 

En general e impresion ta cu tin 
hopi hende rabia cu e gobierno 
actual, pa motibo di e tantisimo 
mentiranan cu AVP a gana elec- 


cion cune. 

Tambe tin indicacion fuerte 
cu AVP ta priminti hendenan 
di e bario ey cosnan material 
pa asina haya nan voto. Pero 
ya e hendenan a realisa esaki 
caba, y nan ta acepta e cosnan 
material cu AVP ta priminti nan 
pero na final nan no tin pensa di 
deposita nan voto pa AVP. 
Tanto Evelyn como Xiomara a 
segura e habitantenan di e bario 
cu MEP ta fuerte, y cu MEP lo 
ta e unico alternativa real den 
e siguiente eleccion. 
Habitantenan di e barionan aki 
cu a ricibi bishita di e dos parla- 
mentarionan aki a keda masha 
contento di mira nan partido ta 
move den e barionan cu semper 
tabata barionan fuerte di MEP. 

Parlamentario Sra. Lorna C. Jansen-Varlack 

Cierto politico di oposicion no mester sembra panico y negativismo pa cu e situacion actual di Valero 


PUEBLO ta hopi consciente 
di e actitud negativo cu cierto 
politico di oposicion ta tuma ora 
tin desaroyonan ta tuma luga 
cu ta toca e futuro existencia 
di Valero. Awe ora e noticia a 
drenta cu Valero lo bay over na 
Transshipment y cu lo reduci e 
cantidad di su empleadonan, 
e actitud y e expresionnan no 


tawata diferente. Den pasado 
nos a experiencia diferente 
caso asina unda e refineria 
a cera of a reduci e cantidad 
di trahadonan, pero na cada 
ocasion nos a mustra curashi 
y nos a sobrevivi e situacion. 
Awe esey lo ta e caso tambe. 
Decisionnan tawata tarda y esey 
a conduci cu Valero mester a 


tuma un otro posicion. Valero 
NO ta cera su portanan, pero 
mientrastanto cu un decision 
no ta wordo tuma a haya su 
mes ta busca un otro solucion. 
Na un banda e ta logico pasobra 
ningun compania kier haya su 
mes den e situacion unda e ta 
perde miyones di dollar pa luna. 
Posibilidadnan ta keda habri pa 


cu futuro dus ainda e scenario 
por cambia y nos no ta perde 
speransa. Gobierno di Aruba 
a haci su maximo esfuerso den 
pasado pa mantene e refineria 
habri y lo sigui haci su maximo 
esfuerso pa cu e continuidad di 
e refineria. Gobierno di Aruba 
tambe lo busca un solucion pa 
cu e trahadonan cu lo keda sin 




\los isla, Nos banco” |l 


Bo consehero financiero den cada etapa 
di bo bida 


Semper cla pa yuda bo cu urt variedad di 
producto y servicio flexibel pa sirbi bo 
durante cada faceta di bo bida, pa logra bo 
soño y hunto nos progresa. 

Con nos por sirbi bo awe? 


Bishita www.arubabarik.com 

awe mes y haya sa. 


Arubaban 



understands 


trabou. Tin hopi proyecto cu 
lo bay cuminsa awor y pa cu e 
motibo aki mi ta sigur cu cada 
un di e trahadonan lo wordo 
aloca un caminda. Valero tambe 
ta bezig ta traha un “socialplan” 
pa e trahadonan y nos ta sigur 
cu e lo ta uno hopi atractivo pa 
e trahadonan. E profiel eco- 
nomico di Aruba ta stabiel y 
mi ta sigur cu nos economia lo 
absorba e situacion aki tambe. 
Nos comunidad no a perde 
speransa den pasado y nos no 
ta bay perde awor. Oposicion 
lo sigui purba di venena nos 
pueblo, pero e palabranan y 
gritonan negativo lo sigui cay 
den bashi. Pueblo ya a fada di 
nan expresionnan negativo y 
sin sentido. Fraccion di AVP lo 
sigui e desaroyonan di Valero di 
cerca y unda Fraccion di AVP 
por contribui positivamente 
lo nos haci esey. Gobierno di 
Aruba y Fraccion di AVP den 
Parlamento lo sigui traha pa e 
bienestar di nos pueblo. 



Nos e-mail: 


noticia@awemainta.com 


Tel: 583-1400 
Fax: 583-1444 



STATEN VAN ARUBA 


OPENBARE VERGADERING OP 10 
SEPTEMBER 2012 OM 
08:30 UUR V.M. IN DE VERGADER- 
ZAAL VAN DE STATEN VAN 
ARUBA 


TE BEHANDELEN ONDERWERP 


AGEND APUNT: 


1 .Het opmaken van een voordracht 
voor het Voorzitter- en het 
Ondervoorzitterschap der Staten 
van Aruba voor het Zittingsjaar 
2012-2013. 


2.Sluiting van het Zittingsjaar 
2011-2012 


De Griffier, 

mr. J.A. Bastien-Sherman 

DPI y DAO ta cla pa yuda esnan 
cu no lo sigui labora na Valero 


MINISTER Otmar Oduber a duna di conoce cu den cuadro di e situacion cu a presenta na 

Valero, mescos cu a tuma luga 
na momento di suspension di 
operacionnan di e refineria 
na maart ultimo, tanto Depar- 
tamento pa Progreso Laboral 
(DPL) como Departamento di 
Labor (DAO), a inicia un pro- 
ceso pa conversa cu e refineria 
y e contratistanan cu tabata den 
e refineria. 

Asina a inventarisa tur e em- 
pleadonan cu tabatin eynan y 
inicia un proceso special cu un 
unidad special na DPL pa por 
atende cu e grupo di person- 
anan aki y intermedia pa yega 
na un funcion diferente den nos 
comunidad. 

E proceso aki ta inicia e siman 
aki un biaha mas, caminda ya 
caba a pone tur dos departa- 
mento na altura. Nan hunto 
cu e departamento di recurso 
humano di Valero lo haci un in- 
ventarisacion di esnan cu tabata 
traha cu Valero y mira ken ta 
esnan cu ta continua cu trans- 
shipment. Di otro banda nan lo 
mira con lo por intermedia pa 
acomoda esnan cu no lo sigui 
cu Valero. 

Minister Oduber ta consciente 
cu e reto ta un tiki mas grandi na 
e momentonan aki mirando cu 


e nivel di e ramonan di trabou 
den Valero ta hopi specifico. 
Asina despues di un reunion di 
Conseho di Minister a palabra 
cu ta bay acerca diferente em- 
presa y companianan di utilidad 
di Gobierno pa mira si tin e 
vacaturanan necesario pa por 
yuda acomoda e personanan 
aki. 

Minister Oduber ta di opinion 
cu e dialogo social como tambe 
e acercamento na sector priva y 
empresanan publico lo mester 
conduci na un transicion menos 
doloroso cu ta posibel y na ben- 
taha di esnan cu ta traha awor 
aki na Valero. 

Minister Michelle Winklaar contento cu nan vision y maneho nobo 

Parke Nacional Arikok tin un 
directiva nobo 

Cu hopi experiencia riba tereno di naturalesa 



Den un ambiente masha ame- 
no, a tuma luga un conferencia 
di prensa na nos joya nacio- 
nal, Parke Nacional Arikok pa 
presenta e miembronan di e 
directiva nobo. Esaki sigur ta un 
noticia hopi positivo, mirando e 
balor y e joya cu e luga aki tin pa 
Aruba y Minister di Asuntonan 
Economico, Asuntonan Social 
y Cultura, Michelle Hooyboer- 


Winklaar ta contento di por 
mira un otro desaroyo positivo, 
cu ta di hopi importancia pa nos 
patrimonio nacional. 

Recientemente a instala e direc- 
tor nobo, cu ta den persona di 
Diego Marquez y cu a base di 
su estudio y pasion ta eherci- 
endo e funcion aki cu masha 
dedicacion. MinisterHooyboer- 


Winklaar a duna oportunidad 
pa cada un di e miembronan 
profila nan mes un tiki mas y 
asina pueblo di Aruba tambe 
por cera conoci cu e miembro- 
nan di directiva, cu ta dedica 
nan tempo liber na un trabou 
completamente boluntario. 

“E parke ta bay den un otro fase, 
un fase cu sigur lo beneficia nos 

pais. Nos como ser humano tin 
e capacidad di por adapta nos 
mes na cualkier cambio, pero 
e bestianan of naturalesa en 
general, mester di hende pa 
jmda nan pasa den e transicion 
aki. P’esey ta importante pa tin 
un parke nacional y netamente 
tur e hendenan cu ta eherce e 
trabou aki. Un trabou cu sigur 
tin hopi balor y cu ta exigi hopi 
amor y dedicacion pa eherce 
y mi ta gradici cada un di nan 
pa esaki,” asina e mandatario 
a expresa. 

E team nobo ta consisti di per- 
sonanan cu ta dedica na natura- 
lesa y e bienestar di nos parke. 
Ta trata di Greg Peterson, cu ta 
un persona masha conoci mes 
pa su potretnan espectacular 
y fundacion di conservacion di 
parha, como tambe a haci varios 
trabou den medio ambiente. 
E tin e funcion di presidente 
di e fundacion Parke Nacio- 
nal Arikok. Vice Presidente ta 
Richard van der Wal, cu tin 
un amplio experiencia den 
naturalesa, specialmente cu e 
turtuganan. Glenn Thode ta 
den e funcion di secretario di 
e fundacion y no tin duda cu e 
ta un persona bon capacita p’e 
funcion, ya cu e mes a traha 
mayoria documento cu a yuda 
funda nos parke y tambe lo tin 
e netwerking cu Universidad 
di Aruba. Y como miembro di 


directiva tin Bettina Gonzales, 
cu ta un manager den e sector 
hotelero y ta un profesional 
pero cu curason grandi pa nos 
naturalesa y su experiencia ta 
hopi valioso pa tin den direc- 
tiva. 

“E miembronan nobo di e di- 
rectiva di Fundacion Parke 
Nacional Arikok mester bin cu 
un plan di maneho y nan a cum- 
insa riba dje caba. E ta un team 
cu ta hopi balansa, unda cu tin 
conocemento local, mercadeo, 
hendenan cu sa di naturalesa 
y cu ta dispuesto pa hinca nan 
tempo liber den e fundacion 
aki. Cinco cabes ta pensa hunto 
pa bin cu un excelente plan di 
maneho. Nos tin un minister cu 
tin hopi gana pa nos parke bay 
dilanti y ta kere den e joya aki,” 
segun director Diego Marquez. 

“Nos tin un vision di unda nos 
kier bay cu e parke aki den 
un futuro hopi cercano. Mi ta 
gradici tur esunnan cu ta na 
mesa sinta, ya cu esaki ta trata 
di un trabou boluntario y cu 
a pesar di nan schedule hopi 
druk, nan pasion y stimacion pa 
nos naturalesa ta sobresali. Di 
e forma aki nos ta demostra cu 
sostenibilidad, nos naturalesa, 
nos bestianan ta importante y 
tur ta forma parti di nos pais 
Aruba,” asina e mandatario a 
termina bisando. 

Institui un comision di experto awor 

Pa busca inversionista nobo pa desaroya un 
industria nobo pa San Nicolas y becindario 

Di acuerdo cu Booshi Wever 


CONTRARIO na locual Min- 
ister Presidente Mike Eman 
y Minister di Finanza Mike 
de Meza a purba na bende 
pueblo di Aruba pa varios luna 
caba, awor e berdad sunu a 
dal nos den cara. Dialuna dia 
3 di september 2012, a drenta 
e noticia cu definitivamente 
PetroChina lo no ta interesa 
mas den cumpra nos refineria, 
y Valero lo por keda Aruba 
solamente cu un operacion 
di transshipment di azeta. 
Considerando e porvenir hopi 
dudoso di nos refineria, y pues 
vislumbrando tambe e tem- 
ponan dificil cu San Nicolas 
y becindario lo mester a bay 
confronta, ya caba un aña pasá 
- pa ta mas exacto, dia 17 di au- 
gustus 2011 - Booshi Wever ta 
bisa di a dirigi algun pregunta 


na Minister Presidente, tur rela- 
cioná cu su sugerencia pa muda 
Bestuurskantoor y Parlamento 
(Regeringsresidentie) pa San 
Nicolas, na lugar di continua 
cu e plannan costoso cu ta ser 
ehecuta actualmente na Playa. 

E mudamento aki automati- 
camente lo tabatin su efecto 
positivo riba un desaroyo real di 
San Nicolas y becindario. Lam- 
entablemente Gobierno no a 
considera e sugerencia aki, pero 
a continua cu nan idea original, 
lagando un biaha mas e comu- 
nidad di San Nicolas na caya. 
Alabes Booshi Wever a vo- 
cifera su pensamento den un 
articulo di dia 27 di juni 2012, 
den cual el a trece dilanti cu 
nos mester cuminza pensa 
seriamente riba un Aruba sin 


un refineria, of en todo caso 
mester para ‘riba cu si mester 
up-grade e refineria y no lapi 
aki aya, mester haci esaki uno 
moderno y “milieu-vriendelijk”! 
Si no por logra haya un com- 
pania den e ramo aki, nos por 
pensa riba full un otro tipo 
di desaroyo pa nos pueblo 
pariba di brug! Y aki Booshi 
Wever kier sugeri lo siguiente: 

* Un sub-hub pa barconan 
grandi; * un dry-dock, y esaki 
den su opinion lo por trece 
un desaroyo socio-economico 
real pa pariba di brug, unda 
e personanan, ex-emplead- 
onan di Valero, lo por haya 
un trabao cu un bon salario. 

* Pensa tambe riba muda e 
“containerhaven” pa San Nico- 
las na lugar di Barcadera; e 
profundidad di e haf di Bar- 


cadera no ta permiti barconan 
di container ni drenta eynan, 
a no ser cu coba e entrada y 
e bahia mes, claro cu e gas- 
tonan cu esaki ta trece cu n’e!! 
* Alabes nos por pensa riba 
un industria “high tec”, of ki- 
zas algo riba tereno di traha 
remedi. Naturalmente tur 
esaki cu inversion di capital 
grand,i y cu no ta rekeri un 
cantidad grandi di personal, 
esaki pa evita cu mester bay 
laga hendenan di afo atrobe 
drenta. Alabes e industria mes- 
ter ta un cu no ta haci mucho 
daño na nos medio ambiente. 

Pa por logra esaki, no tin lugar 
pa politiqueria, segun Booshi 
Wever. E.o. mester pensa riba 
institui un autoridad imparcial, 
cu na prome lugar ta representa 
(interesnan di) e comunidad 
di San Nicolas, y di pariba di 
brug, cu lo ta e autoridad cu 
mester bay guia e desaroyo di 
San Nicolas y becindario. 

E entidad aki mester ta un gru- 
po di hende experto, cu ta carga 
confianza di tur gremio, incluso 
oposicion. Nan mester bin 
cu regla y condi- 
cionnan cu m 
cua inver- 
s i o n i - f 
stanan ■ 
m e s - 


ter cumpli, y na unda no tin 
ningun tipo di previlegiamento! 
Booshi Wever ta bisa di ta con- 
venci cu nos lo por logra haya 
companianan grandi pa bin 
inverti aki na nos pais, y cu nos 
por sigura un trabou y un bon 
salario pa nos yiunan di tera. 

Den tur e desaroyonan aki ta 
bin padilanti tambe e conse- 
cuencianan di e cambionan 
di e LTU, cu lo ta desastroso 
p’e personanan den Valero cu 
lo por keda sin trabao; pues e 
LTU ta habri caminda pa cu- 
alkier stranhero drenta Aruba 
y tuma over e trabao di e Aru- 
biano, ex-empleado di Valero. 
Pues mester bin un paro in- 
mediato den otorgamento di 
permiso di estadia y di trabou 
pa stranhero, den tur ramo! 
Pronto Booshi Wever ta bisa di 
lo bin mas concreto y detaya 
riba e plannan inovativo aki. E 
ta spera di por haya sosten for di 
gremionan, y cu porfin SNBA, lo 
por duna oido na su yamadanan. 


T 

Pa por haci trabounan di upgrading riba e sistema di e guia electronico di 
Cable Digital ta pidi usuarionan pa laga e box di cable cendi durante un anochi 


Bario 

Fecha 

San Nioclaas 

Dialuna dia 3diseptember 12:00pm 

Brazjf Savaneta/ Pcs Chkita 1 ' Sabana Basora 

Diahuebs dia 6 di september 1201am 

Santa Cruz 

Dialuna dia 10 di september 12:01 am 

Simon Antonto.'Wayaca/ mahuma/ Hooiberg/ 
Dakota/ Serc Blancc 

Diahuebs dia 13 diseptennmber 12:01am 

Oranjestad/ Madki/ Eagle 

Dialuna dia 17diseptember 12:01am 

Paradera/Piedra Plat Moko/T-Leendert/ T-Flip/ 
Kudawecha 

Diahuebs dia 20 di september 1201am 

Noord/ Tierra del Sol 

Dialuna dia 24di septembmer 12:01am 


SETAR ta informa cu debi na 
trabounan di upgrading riba e 
sistema di e guia electronico 
di Cable Digital durante luna 
di september te cu dia 24 di 
september den diferente bario 
di Aruba, ta pidi tur cliente y 
usuarionan di Cable Digital pa 
laga nan box cendi e anochi 

aplicante cu un minimo di Afl.100 I Den caso di cancelacion di mester notifica RBC Royal Bank (Aruba) 
N.V. por escrito un minimo di 3 luna adelanta, sino tin cu paga un boet di 3 luna di interes adicional riba e 
balansa di prestamo I RBC Royal Bank (Aruba) N.V. ta reserva su derecho di aprobacion I Condicionnan 
general lo keda aplicabel I E oferta aki ta valido te cu dia 30 di september 2012. 



RBC Royal Bank 


cu ta traha riba e sistema den 
nan bario. 

SETAR ta informa tambe cu 
lo no tin cambionan cu cliente 
lo nota, tanto pa esnan cu tin 
un HD Box como un DVR. E 
upgrading lo por dura entre 45 
minuut pa 2 ora, dependiendo 
di e box. 

E prome bario cu ta riba Sched- 
ule ta San Nicolas na unda e 
trabounan ta cuminsa dialuna 
anochi pa 12’or. 

Despues lo sigui e barionan di 
Brazil, Pos Chikito y Sabana Ba- 
sora diahuebs marduga. SETAR 
ta pidi tur cliente pa tuma nota 
cu e siguiente dia, por paga y 
cende e box bek y e sistema ta 
upgrades cu exito. 


A consecuencia di welga 
di empleadonan 

Loketnan 
di WEB na 
Balashi 
cera te 
proximo 
aviso 

A consecuencia di e welga di 
su empleadonan, WEB Aruba 
ta anuncia cu por lo pronto su 
loketnan na Balashi ta cera pa 
tur servicio. Asina relacionista 
publico di WEB, Asja Dongen 
ta informa. Clientenan lo por 
haci pago na tur Hulpbestuur- 
skantoor, na banco of na ofici- 
nanan di N. V ELMAR. Tambe ta 
posibel pa haci pago on-line. ‘Ta 
duel nos cu e desacuerdo entre 
sindicato y gerencia di WEB 
tin su efecto riba nos servicio 
na cliente. E situacion tin tur 
atencion y ta haci tur esfuerso 
pa mas pronto posibel ofrece e 
servicio acostumbra na cliente.’, 
asina e relacionista publico ta 
finalisa. 

Porta di Logianan ta dal habri: 

1e ‘D a di Mazoneria’ riba diasabra 8 
di september 2012 


E “Orde van Vrijmetselaren 
in Nederland” of Ordo di Ma- 
zonnan Hulandes ta declara 
diasabra 8 di september como 
e prome “Dia Nacional di Ma- 
zoneria”. Ya desde un cantidad 
di aña e mazonnan Hulandes 
a desea di trece mas claridad 
riba nan actividadnan. P’esey 
cu riba diasabra 8 di september 
2012 durante e ‘Dia di Ma- 
zoneria’ tur Logia Hulandes ta 
habri nan portanan pa publico 
en general. Na Aruba tin tres 
Logia Hulandes: “El Sol Naci- 
ente” - “King Solomon” -“The 
Middle Chamber” y tambe un 
Logia Venezolano - “Hiram”. 
Pa esnan interesa e ta un opor- 


tunidad unico pa cera conoci 
cu Mazoneria, e biaha aki tur e 
logianan di Aruba lo ta repre- 
senta na e edificio di Logia “El 
Sol Naciente” na Cumana. 

E Orden Hulandes di Mazoneria 
ta dal portanan habri y tambe 
aki na Aruba tur 4 Logia a di- 
cidi di haci esaki. Hopi hende 
conoce e palabra Mazon, pero 
masha poco hende sa kico ta su 
contenido. Of nan tin un per- 
spectiva completamente robes 
di dje. Ta eynan e hermandad 
kier trece cambio y ta p’esey a 
institui e Dia di Mazoneria. Tur 
aña di awo padilanti e ta bay 
cay riba e di dos diasabra den 
september. Diasabra awo 8 di 


september ta bay tin un “open 
house”. Na Aruba e ta bay ta na 
Logia “El Sol Naciente” na Cu- 
mana na e crusada riba avenida 
Betico Croes/avenida Watty 
Vos, net dilanti di edificio di 
ex-TEXAS y CODEMSA. 
Mazoneria ta pa profundisa den 
spiritualidad. Asina un hende ta 
siña conoce su mes mas miho, 
pa’sina e persona por aporta 
den construccion di un miho 
comunidad. Mehora mundo 
pero cuminsa cu Bo mes”, por 
ta e slogan tambe. Mazoneria 
ta reconoce e balor inmenso 
di e personalidad humano, e 
igualdad di tur ser humano, e 
derecho di cada ser pa indepen- 

MacBook Pro with Retina display 

Stunning Retina display. All-flash architecture. Incredibly thin and 
light design. It's a whole new vision for the notebook. 

incredibly thin and light design, the all-new MacBook Pro pushes the 
limits of notebook performance. 

dientemente busca e berdad y 
tur hende su responsabilidad 
pa su mesun actuacion pa haci 
of no. 

• Transicion - desaroyo - ta 
esencial den Mazoneria. E 
caminda pa mehora Bo mes, 
pa e Mazon ta e caminda of 
e biahe simbolico pa e Luz. 
Mazoneria ta kere cu cada 
ken na su manera sa cu tin 
mas cos entre Tera y shelo cu 
ta move humanidad, un asina 
yama principio superior. Cada 
Mazon ta liber pa segun su 
mesun bista pa completa esaki 
y pone manera cu e ta desea. 
Esun ta kere den un Dios, e otro 


den e combinacion di forsa 
di naturalesa y e otro den e 
supremo den su mes of den 
su consenshi. Ata otro ta un 
Budista. 

• Mazoneria pues no ta un 
religion, pero e hermandad 
si ta spiritual. 

Bo ta interesa den Mazoneria? 
E portanan di Logia “El Sol 
Naciente” ta hancho habri 
riba diasabra 8 di september 
durante e “Dia di Mazoneria” 
di 10:00 am pa 14:00 pm. 
Pa mas informacion wak e 
website www.dagvandevri- 
jmetselarij.nl y http://www. 
vrijmetselarij.nl/ 


Departamento di Enseñansa Aruba ta haci 
un yamada na tur alumno y studiante: 


Scan e poster y nomina bo 
Maestro di Scol pa premio di 
estimulo ‘Maestro di Afla’ 


• MAESTRO 

Departamento 
di Enseñansa 
Aruba (DEA) 
ta pidi aten- 
cion special pa 
e hecho cu a 
haci un corec- 
cion den fecha 
di e proyecto: 

E studiante y 
alumnonan 
tin te cu dia 14 
di september, 

2012 pa 12’or 
di merdia pa 
nomina un maestro y no dia 
5 di september 2012 manera 
publica anteriormente. Pa 
nomina un maestro di scol, 
e alumno y studiantenan 
mester yena e formulario di 
nominacion obtenibel riba 
website Enseñansa Aruba | 
www.ea.aw. 

QR-code. E aña aki a intro- 
duci un aspecto nobo spe- 
cialmente cu e hobennan den 
mente: cu cualkier smart- 
phone awor e alumno y stu- 
diantenan por simplemente 
scan e QR-code riba e poster 
di Maestro di Aña pa yega 
na e formulario di nomina- 
cion. Premio pa studiante. 
E alumno y studiantenan cu 
skirbi un relato cu ta describi 
con e maestro ta inspira y 
motiva nan tambe ta participa 
pa gana un netbook. Despues 


di un periodo di presentacion 
di e nominadonan, entrevista 
cu hurado y un online voting, 
na luna di october, na ocasion 
di World Teachers’ Day, lo 
anuncia nos “Maestro di Aña 
2012” cu danki na e sosten di 
Caribbean Mercantile Bank 
tambe lo ricibi premionan 
atractivo. Cu e proyecto aki 
nos ta spera di por stimula 
maestro di calidad, y apor- 
ta na atencion positivo y 
reconocemento pa e trabou 
di e maestro di scol. Pa mas 
informacion di e proyecto aki 
por busca Maestro di Aña (na 
letter M) den e alfabet menu 
riba www.ea.aw. Like “Ense- 
ñansa Aruba” riba Facebook 
y/of sigui “Education Aruba” 
riba Twitter pa keda na altura 
di tur informacion. 

Cu e campaña “Cachi Cachi” 

lotto ta duna tur hungado un extra chens pa gana 1.000 florin tur dia! 


LOTTO, e loteria di Aruba ta 
cla pa lansa su fabuloso cam- 
paña “Cachi Cachi”. Durante 
luna di September Lotto lo duna 
tur hungado un extra chens pa 
gana 1000 florin tur dia! 

Despues cu Lotto a introduci 
nan imagen nobo y tambe 
despues cu nan a bira e rep- 
resentante oficial di “Wega di 
Number Korsou”, awo Lotto ta 
brindando nan fiel hungadonan 
mas oportunidad pa por gana y 
haci nan soñonan bira realidad. 
Cu cada compra di por lo menos 
50 cen na nos weganan di Big 
4, Catochi of Wega di Number 
Korsou, ya bo ta participa den e 
campaña di “Cachi Cachi”. 


Tur dia lo tin un ganado SIGUR 
di 1000 florin! Multiplica bo 
chens pa gana: MAS bo cumpra, 
mas number gratis bo ta ricibi 
di 6 cifra, pues mas chens bo tin 
di gana. Cumpra 50 cen y ricibi 
un number di 6 cifra gratis, 
cumpra 1 florin y ricibi 2 num- 
ber di 6 cifra gratis y asina e ta 
sigui montona, cumpra 2 florin 
y ricibi 4 number y 3 florin pa 
ricibi 6 number. 

Lotto no tin solamente como 
slogan “cambiando bida”, pero 
tambe nan kier duna un poco 
mas na nos comunidad, na su 
clientenan, pa medio di “Cachi 
Cachi”, pa cual e number ga- 
nado di dia lo wordo anuncia 
durante e sorteo di Lotto pa 9’or 



di anochi via TeleAruba, Canal 13 of 2’or ariba diadomingo. 

E prome sorteo di E Cachi Cachi 
di Lotto a tuma luga ayera nochi 
3 di September 2012. Lotto, E 
Loteria di Aruba ta invita tur 
hende pa cumpra 50 cen of mas 
na number pa sorteonan di Big 
4, Catochi of Wega di Number 
Korsou y participa den e cam- 
paña di Cachi Cachi! 

Cu cada compra cu bo haci 
na Lotto, e loteria di Aruba, 


manera Catochi, Big 4, Zodiac, 
Lotto di Dia, Lotto 5, Mini Mega 
y Wega di Number Korsou, bo ta 
contribui na deporte riba nos 
isla. Lotto, pa medio di dona- 
cionnan na Comision di Subsi- 
dio, ta percura pa e fondonan 
necesario pa inversionnan den 
deporte na Aruba. Y awor du- 
rante henter luna di September 
bo ta haya un chens extra pa 
gana Afl.1000,- tur dia cu Big 
4, Catochi of Wega di Number 
di Korsou. 


ladronnan no ta 
respeta cu tin tiende 
drnmi den camber 


DIADOMINGO 10’or, central 
ta manda polis di Strand na un 
lowrise hotel pa un ladronicia 
den camber di turista. Na e sitio, 
polis ta topa cu e guardia, kende 
ta bisa cu el a haya reclamo di 
un turista cu ladronnan a dren- 
ta den su camber. Polis a bay na 
e camber y ta papia cu e turista 
D.T. naci na Inglatera, ken ta cu 
nan a bay drumi anochi y a laga 
e porta di schuif cera pero no na 
yabi. Mainta ora cu nan a lanta 
7’or, nan a nota cu ladronnan a 
drenta den e luga. Nan a bay cu 
un suma di 130 dollar, un Ipod 


apple blanco, un camara digital 
marca Samsung, un Ipad color 
preto tambe di marca Apple y 
un yabi di e deposit box. Polis a 
tuma su keho. 

Mensahe di CEO di Valero, Bill Klesse 

Reorganisacion y reduccion di forza laboral ta keda cla prome cu fin di aña awor 


E compania subsidiario di Valero Energy 
Corporation, a notifica empleadonan di 
e refineria na Aruba cu e compania a di- 
cidi pa reduci su operacion y reorganis’e 
den un terminal di productonan refina. 
“Nos ta kere cu Aruba tin e facilidadnan 
pa competi como un terminal, na escala 
mundial di crudo y productonan refina,” 
t’e anuncio cu a wordo haci dor di Bill 
Klesse. 

“Cu ambos hafnan cu awanan hundo e 
terminal lo tin e flexibilidad pa carga e 
barconan mas grandi di crudo. 
Adicionalmente, e escala y mescla di e 
tipo di tankinan ta permiti oportuni- 
dadnan comercialmente atractivo pa 
deposito pa nos clientenan. 

E cercania di Aruba na mercadonan 


emergente y su ambiente politico agrad- 
abel pa haci negoshi, ta haci’e un locali- 
dad ideal pa nos operacionnan nobo di 
terminal.” 

Actividadnan di e terminal sinembargo 
ta exigi un forsa laboral mas chikito. E 
reorganisacion y reduccion di e forsa 
laboral probablemente lo keda finalisa 
prome cu fin di 2012. 

Valero ta sigui provee jet fuel, gasolin, 
diesel y fuel oil na e isla, como tambe ta 
keda envolvi den servicionan di terminal 
cu tercer partidonan. 

Den su fase di operacion di terminal, 
Valero ta sigui ta un doño di trabou sig- 
nificante na Aruba, y ta sigui inverti den 
Aruba cu facilidadnan di mehoracion y 


renobacion di un haf y almacenahe. 

Representantenan di Recurso Humano 
di Valero lo cuminsa reuni cu emplead- 
onan di e refineria e siman aki pa splica 
e seleccion di staff p’e operacionnan di 
e terminal. Un areglo husto y rasonabel 
ta wordo presenta n’e empleadonan no 
a wordo selecta pa ta parti di e opera- 
cionnan di e terminal. Valero lo provee 
e recursonan pa asisti den nan transicion 
pa otro empleo. 

Valero a para su operacionnan di refi- 
namento den e planta na luna di maart 
y a mantene e refineria den un estado 
cu e por a worde reanuda mesora si ta 
necesario. 

Valero a mantene su empleadonan 


tambe riba payroll pendiente e decision 
aki. Mientrastanto, e refineria lo sigui 
wordo mantene den un estado cu lo por 
permiti’e re-inicia si resulta cu Valero ta 
exitoso den e buskeda pa alternativanan 
p’e refineria prome cu e transicion pa op- 
eracionnan di terminal wordo ehecuta. 

“Nos lo sigui traha cu Prome Minister 
Eman y su Gobierno den e intento aki,” 
Bill Klesse a bisa. 

“Nos discusionnan cu partidonan in- 
teresa, incluyendo esnan facilita dor 
di Gobierno di Aruba, lo sigui, y si e ta 
exitoso e lo resulta den un paro den re- 
duccion di e forsa laboral. Nos ta aprecia 
masha hopi e esfuerso continuo y apoyo 
di Prome Minister Eman y su Gobierno.” 


Minister Dowers ta reta Evelyn Wever-Croes y Booshi Wever: Boso tin prueba anto 

Ta un obligacion pa haci denuncia; hiba prueba pa polis, Landsrecherche, Ministerio Publico y Hoi! 


MINISTER di Husticia y Ense- 
ñansa, mr. drs. Arthur Dowers 
den un conferencia di prensa 
diamars mainta a adresa e 
polemica sin base crea pa Par- 
lamentario Booshi Wever (in- 
dependiente) y cu despues a 
wordo ripiti cu supuesto prue- 
banan añadi pa Parlamentario 
Evelyn Wever-Croes (MEP). 
Aki ta trata e ponencia cu tin 
iregularidad tumando lugar 
na Servicio di Inmigracion 
(IASA) y cu un Minister lo 
ta envolvi y ta tolera esaki. 


Sra. Wever-Croes a bay asina leu 
di bisa cu den un reunion no- 
publico di Parlamento, unda cu 
porcierto sra. Wever-Croes mes 
no tabata presente, e Hefe di 
IASA, sr. Kelly lo a confirma of 
admiti cu Secretaria di Minister 
lo a yama un ambtenaar tra- 
hando na Inmigracion y duna 
ordo den nomber di Minister pa 
laga un of mas persona di na- 
cionalidad Venezolano drenta 
Aruba cu pasport falsifica. 
Como cu IASA ta resorta bao 
di Minister Arthur Dowers, e 
mandatario a wordo avisa pa 


funcionarionan halto di kico a 
wordo bisa y di biaha el a pidi 
un investigacion di e ponenci- 
anan aki. 

Sr. Kelly a desmenti cu e lo a 
bisa of confirma algo asina y 
ademas ora a papia cu perso- 
nanan, e.o. Parlamentarionan 
cu si tabata presente durante 
e reunion, a keda confirma cu 
sr. Kelly no a bisa nada di e 
indole aki. 

Durante e gobernacion aki, 
contrario n’e gobernacion an- 
terior di MEP, ambtenaarnan 
cu wordo invita pa reuni cu 
Parlamentarionan no ta wordo 
prohibi, pasobra no tin nada 
pa sconde, Minister Dowers a 
comenta. 

E1 a añadi cu IASA tambe a 
repasa tur informacion den 
nan sistema, cuminsando for 
di januari 2012 y no por a haya 
ningun caso manera esun men- 


ciona den e sistema. 

Durante e conferencia di pren- 
sa, Minister Dowers a enfati- 
camente pidi y hasta reta sra. 
Wever-Croes cu ya cu e ta bisa 
cu e tin prueba cu nomber den 
e caso aki, p’e acudi na polis, 
Landsrecherche, Ministerio 
Publico y hasta Hof pa haci 
denuncia. 

Minister Dowers a señala cu 
haci denuncia di e acto criminal 
aki ta obligacion di sra. Wever- 
Croes si e tin prueba p’asina por 
sigui cu un investigacion mas 
profundo di e caso aki. 

Minister Dowers a bisa tambe 
cu el a check cu Ministerio Pu- 
blico y nan no a ricibi e carta di 
sra. Wever-Croes y el a conclui 
cu e Parlamentario no tabata 
bisando berdad ora el a men- 
ciona un carta cu mester a bay 
Ministerio Publico pa denuncia 


e iregularidadnan. 

Pa loke ta trata sr. Booshi 
Wever, Minister Dowers a co- 
menta cu su forma di adresa 
y tira informacion na laira 
ta sumamente iresponsabel. 
E1 a añadi cu sr. Wever ta 
conoci como un gañado y ta 
haci maluso di poder politico. 
Minister Arthur Dowers tambe 
a splica cu ora un agente di In- 
migracion constata algo iregu- 
lar cu un documento, e ta avisa 
su Hefe. 

E Hefe di su parti ta envolve 
Grens Politie y e caso ta sigui cu 
envolvimento di Polis Tecnico 
y Ministerio Publico. Esaki t’e 
linea di trabao y investigacion. 

Minister Dowers a bisa cu tur 
dos Parlamentario a actua na un 
forma iresponsabel, creando po- 
lemica cu mentiranan flagran- 
te, y pa nan stop di haci esaki 
over di lomba di un ambtenaar. 


MasyFralN.V. 

Pasa na Masy Fral nos tin sp-ecial di 
40% riba tela pa costura, pasa cerca 
nos paso semper nos lin special nan 
riba difenente saccron di nostionda, 
Masy-Fral 80 caminda servicio na 
cliente ta inigualabe!. 

Wiihelminastraai 62, Tel: 5S2-37-92 

email: masyfraKajsetarne!: 

Pa yuda saca lo mihor p’e trahadornan 

IISW lo asisti IOWUA den negoicacion di Plan Social 


ASINA cu a bira conoci cu 
Valero ta pone un paro na su 
operacion di refineria na Aruba, 
IOWUA a tuma contacto cu nan 
sindicato ruman na Merca, 
cu ta USW, e sindicato grandi 
na Merca cu semper ta cla pa 
duna IOWUA un man den su 
problemanan. 

USW ta na altura di tur desar- 
oyo cu ta tuma lugar na Aruba, 
pasobra tur corespondencia cu 
IOWUA tin, copia di nan carta 
ta bay pa USW. 

Ya caba e sindicato aki, USW 
ta cla pa manda un delegacion 


Aruba, pa duna IOWUA e sosten 
necesario den e proceso cu ta 
tumando lugar, Mientras e Vice 
Presidente di USW ta papiando 
cu Valero su ehecutivonan caba 
na San Antonio pa garantisa e 
bienestar di e trahadornan na 
Aruba, segun splicacion di Boy 
Anthony, Presidente di IOWUA. 
Si di awor pa december Valero 
logra tog un joint-venture deal, 
tur loke ta tumando lugar awor 
lo para. 

Den esaki Boy Anthony kier 
ta masha cuateloso pa no crea 
speranza falso, pasobra si mira 


con ultimo lunanan, e negocia- 
cionnan cu PetroChina tabata 
bayendo, unda tur cos tabata 
mustra di bira un done-deal, 
anto mihor keda cauteloso. 
Pero sigur, tin parti di e re- 
fineria cu por lanta bek, si 
mester. Den e lunanan e traha- 
dornan ultimo 5 lunanan a sa di 
mantene e planta, cu si mester 
e planta por lanta bek, Boy An- 
thony a sigui splica. 

PLAN SOCIAL 

Meta di tur trahador ta, pa saca 
lo mihor for di e Plan Social, 


pesey a hinca esaki tambe den 
man di nan abogado. E noticia 
aki sigur tabata duro y a cay tog 
como sorpresa. Sigur si tende e 
bon noticia tur e dianan aki, cu 
PetroChina y Valero a haya otro 
caba e.o.riba e prijs di compra 
pa awor bisa cu nada a keda 
concretisa. 

Despues a bin tende cu Valero 
ta papia di un transshipment, 
pasobra Venezuela a laga sa cu 
e crudo cu PetroChina ta haya 
ta pa China y no por manda 
Aruba. Pasobra Aruba lo bira un 
concurrencia p’e propio China y 
Venezuela. 

Na 2009 Boy Anthony a mira 


cartanan cu a bin pa stop di 
paga e trahadornan, pero nan a 
logra pa Valero sigui paga. Si e 
refineria sera, e no ta na interes 
di Gobierno. Tur hende a tende 
di e prijs di 350 miyon y tog awe 
e refineria no a wordo bend, 
segun Presidente di IOWUA. 

A puntra Boy Anthony kico lo 
sosode cu IOWUA si mayan e 
refineria no tey mas? Segun e 
Presidente, e refineria lo no sera 
completo, pasobra nan lo keda 
cu e Oil-Movement, e Trans- 
shipment y nan tin e operacion 
na Aeropuerto, cu segun statuut 
IOWUA ta keda te na ultimo pa 
representa e trahadornan cu 
no ta traha solamente den e 
refineria. 


A pidi Valero pa 

Ubica trahadornan di Aruba den un of mas refineria cu Valero tin den exterior 

Esaki tambe lo contribui continuacion di trabao, segun Boy Anthony 


TA for di maart ultimo caba, IOWUA a haya sa cu 
Valero a dicidi di slow-down su operacion na Aruba. 
A reuni cu abogado, cu gerencia di Valero y tambe cu 
Departamento di Trabao pa cuminsa prepara, si mira 
e situacion mundial. Pero semper cu e speranza lo 
tin un solucion pa cu e refineria. Asina Boy Anthony, 
Presidente di IOWUA a duna di conoce. 

Nan a pasa for di 2009 caba den e situacion, ora cu 
Valero a dicidi di shut-down e refineria, unda a cuminsa 
demanda kico t’e prioridadnan di e sindicato. 

Ta varios refineria interesa a bin inspecciona Valero, y 
e ultimo grupo cu a keda ta PetroChina, te cu a papia 
di un “done-deal”, pero ultimo simannan e opinion a 
cambia, y a surgi un cantidad di rumor, pa cual a dicidi 
di puntra Gobierno y Valero pa cuanto tempo nan ta 
dispuesto pa sigui paga e trahadornan. 


Tabata den fin di siman, por a tende cu ehecutivonan di 
Valero ta na caminda y a bin tende cu tin un plan social, 
pa cual a notifica nan abogado di biaha pa discuti esaki, 
segun Boy Anthony a sigui splica. 

Trahadornan mester keda cu e prioridad pa haya infor- 
macion. Hopi pregunta tin pa haci y ta spera di haya 
contesta riba tur e preguntanan aki, y asina negocia e 
plan social cu ta mihor p’e trahadornan. 

IOWUA a mustra Valero cu tumando na cuenta cu nan 
tin varios refineria mas den exterior, anto pakico no 
tuma over algun di e trahadornan for di Aruba? Sigur 
esnan cu kier bay traha den exterior y Valero a bisa di 
lo haci lo posibel pa ubica esnan cu kier sigui traha cu 
Valero, maske den exterior. 

Mientras cu na Aruba, Gobierno lo studia kico por haci 


p’e trahadornan cu lo keda sin trabao. Relaciona cu e 
situacion aki, IOWUA a pidi Gobierno pa tene cuenta 
cu e pago di belasting y pa pidi banconan comercial 
pa tene cuenta cu nan situacion y no hinca den den 
situacion mas tenso ainda. 



MESTER Dl PLACA? 


EMPENA Y CUMPRA 0R0 

Tri-Bike ta gradici su Empleadonan 



DIASABRA ultimo, Gerente y empleadonan di TRI-BIKE ARUBA a disfruta di un dushi 


comemento na Amazonia Res- 
taurant. Esaki tur en conexion 
cu e nombracion di TRI-BIKE 
Aruba a wordo nombra como e 
2012 OUTSTANDING DEALER 
di TREK. 

“Nos di parti TRI-BIKE ta hopi 
orguyoso pa un bes mas wordo 
nombra OUTSTANDING DEAL- 
ER, y esaki no lo ta posibel sin 
e tremendo trabou di nos team 
na TRI-BIKE Aruba” Gert van 
Vliet a cuminsa ta bisa. “3 siman 
atras nos tabata tin e honor di 
haya e award aki for di man 
di e Presidente di Trek World 
y nos kier a comparti esaki cu 
nos empleadonan, paso sin nos 
empleadonan e logro aki lo no 


tabata posibel.” 

Y na mes momento nos kier a 
duna danki na nos emplead- 
onan pa nan sosten durante 
expansion di nos store nobo cu 
a finalisa juni ultimo. 

“Nos kier sigui duna e pueblo di 
Aruba e miho servicio posibel, 
y door di expande nos store nos 
ta sigura cu nos por sigui haci 
esaki” Annemarie Melchers, 
Gerente di TRI-BIKE a comenta. 
TRI-BIKE Aruba ta gradici nan 
empleadonan y henter e pueblo 
Aruba un biaha mas pa e sosten 
ricibi. 

Pa keda na altura di tur noticia 
of producto nan nobo cu nos 
tin pa ofrece subi nos Facebook 
fan-page TRI-BIKE ARUBA. 


Territorios en Fuga di Alida Nlartinez na Foundation INSIGHTI or the Arts Aruba 


BOU peticion di Minister di 
Cultura, Aruba. Fundacion 
Prome Encuentro Bienal Arte 
Contemporaneo di Caribe, 
Aruba 2011-2012, tin e placer 
di invita e comunidad Arubano, 
publico amante di arte y publico 
siguido di e programa bienal, 
na e continuacion di su pro- 
gramacion. “Gebieden op de 
Vlucht” ,”Territorios in Fuga”,di 
eartistalocalAlidaMartinez. ta 
continua na INSIGHT founda- 
tion for the Arts Aruba. 

Su propuesta e biaha aki, ta 
encera un coleccion di col- 
lages di Zeekaarten cartograf- 
ico, ademas di un coleccion di 
obranan objetual cu ta pone 
hunto bao e tematica teritorial, 
desplasamiento y imaginario 



migratorio di Caribe, lagando 
un banda e espacio geografico 
y concentra su experiencia cre- 
ativo, riba un plano conceptual 
-artistico di nos cultura. Publi- 
co interesa por pasa libremente 
na INSIGHT ubica na Paradera 
Park 215. 

Pa mas informacion por fabor 
tuma contacto cu nos oficina na 
e number di telefon 5886868 of 
via e-mail info@encuentroarta- 
ruba.org 

Nos fundacion kier sigui duna 
danki na Ministerio di Cul- 
tura- Aruba, Mondriaan Fonds 
(Hulanda), UNOCA, VNO, 
Foundation INSIGHT for the 
Arts, Aruba y Prins Bernhard 
Cultuurfonds Caribisch Gebied 
pa su apoyo. 


Caminda principal dilanti di 
Aeropuerto restringi pa esnan cu 
no tin acuerdo firma cu tripel A 


FOR di algun luna atras caba 
tripel A tabata informa e tax- 
istanan di e proyecto nobo cu 
nan ta biniendo cune pa cu e 
caminda paden pa esnan cu 
kier pasa tin cu paga pa un 
suma tur aña dialuna mainta 
e proyecto aki a bay na vigor. 
Pa 6 or di mainta Aeropuerto a 
cera e caminda principal dilanti 
tanto pa publico y esnan cu no 


tin e acuerdo firma cu tripel 
A lo mester pasa e caminda 
secundario cu ta dilanti e ofi- 
cinanan di e autonan di huur 
y ta keda un caminda publico 
Sr. Hendrick Croes a bisa cu 
no ta kita acceso di tur hende 
pa por yega Aeropuerto unda 
e acceso aki semper ta keda 
cu e proyecto aki tin un acceso 
restringi. Companianan cu a 


firma cu tripel A tin acceso cu 
ta, Taxista, compania di Bus, y 
companianan cu tin cu entrega 
carga tin acceso pa yega dilanti 
di Aeropuerto. 

Sr. Hendrick Croes a menciona 
e taxistanan cu no a firma lo 
tin cu uza e di dos caminda cu 
ta pa publico tripel A tin un 
total di 150 taxista cu a firma e 
acuerdo unda nan tin nan mes 



Authlirtt(d 
frflflJt onlv 


un parkinglot priva unda nan a ta traha cu un badge y tin un 
paga e suma di 115 florin cu nan personal tambe den e casita cu 
bagde pa por drenta. lo ta presente pa controla tur e 

E boot cu a wordo traha dilanti situacionnan di ken ta drenta. 

Na Tierra del Sol Golf Course 



RaV jP t ereziaiganaLe]diL4]roiididi[eiHeritageiCuDjCU[38iDuntOidiistahiefordi 

RAY Perez tabata e heroe di e dia, diasabra 
ultimo, ora el a tuma mando di e careda pa e 
Heritage Cup, na Tierra del Sol, Golf Resort, 

Spa & Country Club. E ganador di e di dos lugar, 

Carla Schipper, cu 37 punto, y serca su tras na 
di tres lugar despues di un scorecard playoff, 

Cisco Quant cu 36 punto, a para hunto cu e Pro- 
fesionalnan di Golf Adam Williamson y James 
Kiley pa un oportunidad di saca portret, como 
tambe cu sponsor Clifton Ling, di Ling & Sons 
Super Center. E ganadornan di mas serca di e 
pin riba e dia aki tabata Maurice Janssen, Ray 
Perez, Orlando Rasmijn, Herbie Burchfield & 

Nigel Nedd, kendenan tur a ricibi certificadonan 
di regalo generoso for di e mercado di cuminda 
mas popular na Aruba. E di 5 y ultimo evento di 
e Heritage Cup pa 2012 lo wordo teni riba dia 13 
di october, poniendo e top 30 participante den 
e rankings di punto bataya contra otro den un 
shootout pa e Heritage Cup tan codicia, den su 
di 3 edicion n’e cancha di golf campeonato. Un 
danki special ta bay na Ling & Son’s Super Center 
pa su sosten total di e Torneo di Heritage Cup di 
e aña aki, ademas di su ganadornan. 



Ta dcn nos man pa ta 
un anfitrion cordial 

y 

ofrece servicio optimal, 
Aportando asitia na su progregjp 


PARTICIPA I- PROGRAMA l>l CERTIFICACIOTM 

[>I INIXJSTRIA l>l TURISMP Y ASFNA BRINOA 
E EXPERIENCIA EXKLliNTE CU ARUBA 
“ONE IIAPPY ISLAND" 

TA ASNRA PA PROCRESO DI NOS PAIS. 


WiNISTRV QF TOCirnSNt 
ATION AMl lABOUH 

Gianluigi Buffon: 


“Mi no ta pensando den e final di mi carrera” 



Anuncio di Validez Certificado 


Departamento di Enseñansa Aruba (DEA) ta anuncia lo siguiente: 

1. Entrante 1 di augustus 2012 certificadonan di landsexamen y enseñansa di 
anochi di e tiponan di scol vwo, havo y mavo cu a wordo obteni caba of lo 
wordo obteni tin un validez maximo di 10 aña. 

2. Punto 1 ariba menciona no ta aplicabel pa e certificadonan pa: 

• "Handelskennis"(mavo) 

• "Handelswetenschappen en recht"(havo) 

• "Economische wetenschappen I en recht" (vwo) 

• "Economische wetenschappen II en recht"(vwo) 

• "Wiskunde B1"(havo en vwo) 

• "Natuurkunde 1"(havo en vwo) 

• "Economie 1"(havo en vwo) 

• "Wiskunde A1"(vwo) 

• "Scheikunde 1"(vwo) 

Pa mas informacion: www.ea.aw 



Aplicacion pa Landsexamen 2013 

Entrante aña escolar 2010-2011 landsexamen pa vwo/havo/mavo ta wordo examina segun "Estilo 
Nobo". Landsexamen segun e "Estilo Nobo"ta encera cu ta bai traha cu"Profiel". Por scoge entre tres 
diferente profiel, esta"Mens en Maatschappij-wetenschappen","Natuurwetenschappen"en 
"Humaniora". 

Aplicacion pa landsexamen 2013 ta tuma lugar den e periodo di 1 september pa 30 september 2012. 
E formulario pa aplica ta obtenibel via e website di Departamento di Enseñansa Aruba www.ea.aw 
(bou letter L di landsexamen) entrante 1 september 2012. Download e formulario pa aplica y yen'e. 
Por entrega e formulario yena completo y corecto na Examenbureau, Belgiéstraat #2. Candidatonan 
cu ta cumpli cu tur reglanan di inscripcion y a pasa e"screening"ta wordo notifica pa pasa entrega tur 
documentonan necesario pa completa e inscripcion. 

Turaplicacion cu drenta despues di 30 september 2012 y esnan cu no ta yena completo no ta bini na 
remarca pa wordo procesa. 

Na landsexamen mavo/havo/vwo 2013 por participa esnan: 

1. a. cu a entrega nan formulario di aplicacion na tempo (prome cu 1 october 2012), 

yena completo y na e instancia concerni. 

b. cu a paga na tempo e suma concerni pa por pasa examen. 

c. cu entrante 1 april 2013 tin e edad di: 

• 17 aña of mas pa por participa na e landsexamen mavo; 

• 18 aña of mas pa por participa na e landsexamen havo; 

• 19 aña of mas pa por participa na e landsexamen vwo 

2. Excluyendo punto 1, por participa tambe na landsexamen esnan cu ta bay un mavo, havo of 
vwo scol y cu kier logra un"1-vakdiploma"riba e mesun nivel di scol cu nan ta haciendo. E materia aki 
no mag forma parti di e pakete di materianan cu e candidato a scoge na scol. 

Certificadonan obteni na Aruba ta valido pa un periodo maximo di 10 aña entrante 1 augustus 2012. 
Esaki ta nifica cu certificadonan mas bieu cu 10 aña no por wordo cambia mas pa un diploma di vwo, 
havo of mavo. 

Pa mas informacion: www.ea.aw 



E portero Gianluigi Buffon 
ta planea hunga cu e selec- 
cion italiano t’e cu e Mundial 
di 2014, loke probablemente 
lo hasi esaki den e futbolista 
cu mas wega cu e seleccion di 
Italia. “Mi no ta pensando den e 
final di mi carrera. Mi tin 34 aña 
y mi ta kere cu cos ta bayendo 
hopi bon. Ademas, mi ta den 
un gran condicion fisico y mi 
ta yena di entusiasmo”, Buffon 
a bisa diamars, mientras Italia 
ta prepara pa su prome wega di 
eliminatorio mundialista diabi- 
erna contra Bulgaria. Despues 
lo enfrenta Malta cuatro dia 
despues. “E mas importante ta 
cu mi tin hopi gana di gana y 
ora tin tur e cosnan ey hunto e 
ora por sigui dilanti”, Buffon a 
agrega. Fabio Cannavaro tin e 
record di wega cu Italia, cu 136, 
sigui pa Paolo Maldini cu 126, y 
despues Buffon cu 120. Buffon 
ya a pasa Dino Zoff (112) pa 
e record como keeper. Buffon 
tabata den e wowo di horcan 
na mei, ora a revela cu su 


cuenta di banco tabata wordo 
examina pa sospecho di hasi 
bet fuerte, pero a recupera y a 
yuda Italia yega t’e final di Eu- 
rocup, unda a para un pinalty di 
Ashley Cole den e victoria riba 
Inglaterra den cuarto di final. 
“Mi no ta contesta asina liher 
manera prome, pero awo mi ta 
mihor cu ora mi tabata hunga 
cu Parma”, e capitan di Italia 
a bisa, na referencia na e club 
di cual a cuminsa su carrera. 
Buffon a debuta cu Italia na 

1997, cu su 19 aña, ora por a 
bandona e banki y reemplasa 
e lesionado Gianluca Pagliuca 
durante un wega contra Rusia 
pa un lugar den Mundial di 

1998. Tabata un hungador 
clave pa cu Italia logra e titulo 
di Mundial na 2006, na no per- 
miti cu ningun hende anota 
den e tempo regular durante 7 
wega, permitiendo solamente 
un autogol di Cristian Zaccardo 
y un pinalty di Zinedine Zidane. 

EKTRA 


+ £5 

Hot Meal durlng Flight 2 x Liiggaue n/» 


50TH ANNIVERSARY SALE 
BOOK YOUR TICKET NOW! 

All in Roundtrip Aruba - Miami 

Tickets can be purchased between Aug 30th and Sept 14th 2012 
Travel period between Oct lOth and Dec lOth 2012 


For more information call 582 7896, email: info@surinamairwaysaruba.com or check with your preferred travel agent. 



■ ■ 



Scol DI Cdioma 


• MANDARIN BEGINNERS, sep. 27 

• PAPIAMENTO CONCIENTE, oct. 16 

• PAPIAMENTO BEGINNERS, sep. 11 

• FRANS NIVEAU 2, sep. 19 


Info + Registracion: Pos Chikito 75 a - 
Yama nos na: 5843768 - 6900169 

Globalize vourself. learn a new language 


RENOVATION SALE 

csenter 70% LUZ & BOMBILLO 
70% LABAMANO, BIBETS Y URIKARIO 
30% KITCHEN SINKS 
50% BENTJUU ALUMINIUM «ZE 6RMKH 

WN N M ir.V WW.ITA M» 1 ft -9-11-133» 
u.>iii[.riii[riiriiiiD]rihii ij.pi.-l W-K I wippiA “bap-p 
ililllllJ S-X3H. I P-H 





FC Barcelona lo puntra su so- 
cionan e temporada aki den un 
referendum ki futuro ta desea 
pa Camp Nou. Si ta prefera un 
remodelacion of un stadion 
nobo, y esaki lo tuma lugar dia 
22 di september proximo den 
un asamblea. Asina e directiva 
y vocero di e hunta directiva 


di FC Barcelona, Toni Freixa a 
duna di conoce. Esaki sin duda 
lo ta un reunion interesante, 
ya cu lo pone pa prome biaha 
den agenda di e club e futuro 
di Camp Nou. 

Cu por inclui t’e cu un stadion 
nobo. “Aña pasa nos a hiba 
asamblea tres cuestion cu no 


tabata tin obligacion directo. 
E sponsor di Qatar Founda- 
tion, e tribune di animacion y 
Camp Nou sin huma”. Den e 
asamblea, e hunta lo busca e 
aprobacion di e presupuesto di 
entrada y gasto di aña cu ta bini, 
di 470 miyon di euro y 427,29 
miyon, respectivamente. 










































































8:00 AM a 10:00 PM Telf: 582.49.89 KinHanfOranjlstad, Amba 




OROCASH 

COMPRA Y VENTA 


HABRI 7 DIA Dl SIMAN 


Prestamo riba cualkier articulo, manera 

ORO, Auto y Aparatonan Electronico y cualkier 
articulo pa cu bo tin balor. 


Purba bo mes! 

Bin cerca nos! 

Aguero, Manchester 
tinun salares di 12,5 miyon. 

6; Didier Drogba, Shanghai 
ta gana 12 miyon. 7; Fer- 
nando Torres, Chelsea y tin un 
salares di 10,8 miyon. 8; Diego 
Conca, Guanzhou y tin un 
salares di 10,6 miyon. 

9; Lionel Messi, Bar- 
celona y tin un 
entrada anual 
di 10,5 miyon. 

10; Cristiano 
R o n a 1 d o , 

Real Madrid 
y ta gana 
10 miyon 
euro. 


AWEMainta.com 


E delantero di Manchester City ta e 
futbolista argentino cu mas ta gana pa 
temporada, mientras cu Diego Conca, 
hungador di Guangzhou di China ta 
pasa riba Lionel Messi di Barcelona, 
entre e 10 mihor paga di mundo. Aguero 
ta ricibi un salario anual di 12,5 miyon 
di euro y ta ubica na di cinco lugar, cu ta 
lidera pa e camerunes Samuel Eto’o, 
di Anzhi di Rusia, cu 20 
miyon di euro pa 

f 


temporada. E yamativo ta cu Conca, cu 
ta hunga den e futbol chino, ta na di 
ocho lugar cu 10,6 miyon y ta riba Lionel 
Messi, cu ta elegi tres aña sigui como mi- 
hor hungador di mundo pa FIFA, y cu ta 
gana 10,5 miyon di euro den Barcelona. 
Di otro banda, e top 10 ta wordo sera 
pa e portugues Cristiano Ronaldo, cu e 
fin di siman aki a bisa cu e ta tristo y e 
speculacion ta core pa motibo di e 
pago cu ta ricibi di Real Madrid. 
E ranking ta como lo siguiente: 
1; Samuel Eto’o cu ta hunga 
den Anzhi y ta ricibi 20 miyon 
euro. 2; Zlatan Ibrahimovic cu 
ta hunga den PSG y ta ricibi 
14,5 miyon euro. 3; Wayne 
Rooney, Manchester United y ta 
ricibi 13,8 miyon. 4; Yaya Toure, 
Manchester City y tin un 
alares di 13 mi- 
yon. 5; Sergio 

Manchester City dispuesto pa cumpra CR7 


E corantnan ingles tabata spec- 
ula ayera riba eventual oferta 
miyonario di clubnan ingles pa 
cumpra e portugues Cristiano 
Ronaldo, despues cu e hunga- 
dor di Real Madrid a bisa cu 
e ta tristo den su actual club. 
Daily Star a bisa cu e actual 


campeon di Premier League, 
Manchester City, propiedad di 
e sheik Mansour bin Zayed, ta 
dispuesto na saca un 120 miyon 
di euro pa e ex delantero di 
Manchester United pa asina e 
bolbe futbol ingles. Nan a bisa 
cu e traspaso mester warda t’e 


e siguiente temporada, ora Real 
Madrid haya su mes forsa na 
bende un di su mayor talento di 
futbol mundial pa hopi menos 
cu su clausula di salida cu ta 1 
biyon euro. E team di Roberto 
Mancini, cu e temporada pasa a 
gana Premier y cu e temporada 


aki den Champions League lo 
enfrenta Real Madrid den fase 
di grupo. “Ta kere cu e opor- 
tunidad di cumpra un hungador 
cu e clase ey ta demasiado bon 
pa lag’e pasa”, segun Daily Star. 
The Sun di su banda a bisa 
cu Manchester United, cu a 


acepta na 2009 e oferta di Real 
Madrid di 95 miyon di euro pa 
e delantero, ta interesa den e 
hungador pa motibo di su situa- 
cion. Cu a sembra un problema 
den e club blanco despues di 
mustra su tristesa pa motibo 
profesional. 




Michael Owen lo hunga 
pa Stoke City awo 


OVJEfy 



E ingles Michael Owen, di 32 aña, lo hunga e 
temporada aki di Premier League den Stoke 
City, cu diamars a anuncia su compra. E 
Balon D’or na 2001, cu tabata agente 
liber desde cu Manchester United a 
nenga renoba na final di e temporada 
pasa, a firma un contract di un tem- 
porada cu e club ingles. E delantero 
cu a score 13 gol cu Real Madrid den 
e temporada cu a milita den e club 
blanco (2004-05) tabata obheto di 
diverso rumor den prensa ingles. 
E medionan ingles a papia riba e 
futuro di e delantero den clubnan 
manera Liverpool y Sunderland, 


pero Stoke City a convence finalmente pa hunga pa 
nan. Despues di hunga tres temporada bou ordo di Alex 
Ferguson, cu 52 wega y 17 gol hinka. “Stoke City a gana 
awe e careda pa cumpra e delantero Michael Owen”, 
segun e website di e club a informa. Cu Liverpool, 
team den cual a forma, e delantero a logra Champi- 
ons League, un Supercopa di Europa, un FA Cup, dos 
Carling Cup y un Community Shield. Den su etapa cu 
United, e delantero a logra un Premier League, otro dos 
Community Shield y un FA Cup. Na titulo individual, 
Owen a logra e Balon D’or na 2001, premio cu ta premia 
e mihor hungador di aña na Europa, dos trofeo como 
maximo goleador di Premier League (1998 y 1999) 
y e premio na mihor hungador hoben di Mundial di 
Francia 1998, entre otro premio. 

Kiwanis Club of Palm Beach ta 
instala tres miembro nobo 

Tambe a reconoce esnan cu e destaca durante e aña 2011-2012 




Diahuebs ultimo, durante un 
anochi ameno na restaurant 
Cellar 23, Kiwanis Club of Palm 
Beach Aruba a tene instalacion 
di tres miembro: srs. Giovanni 
Koffy, Michel Kock y Richard 
Kramers. For di man di presi- 
dente Giovanni Bermudez nan 
a ricibi nan pin y plakkaat como 
miembro di Kiwanis Club of 
Palm Beach Aruba. 

Sr. Koffy ya caba tabata un 
miembro di nos club den pasa- 
do, cu a tuma retira pa bay biba 
afo. Recientemente e la dicidi di 
regresa Aruba y join nos club 
bek. Desde e momento aki, tur 
e miembronan aki tin e deber di 
yuda comunidad pa medio di e 
proyectonan di Kiwanis. 
Durante e anochi aki tambe 
tabatin entrega di diferente 
reconocimento pa miembro- 
nan cu a aporta den forma 
extraordinario durante e aña 
2011-2012. Esnan cu a wordo 
honra ta: 

Roy Mezas, Randolph Ruiz, 
Robert Carrasquero, Rossi 
Marchena, Robert-Jan Moons, 
Chito Thiel - Distinguished 
Service Award, Bert de Vries - 
Distinguished Service Award, 
Frenk van Kan - Distinguished 
Service Award, Michel Frank - 
Rookie of the Year. 

E anochi aki tambe a ser otorga 
e “Kiwanian of the Year” Award 



na sr. Ben King pa su bon trabou 
durante e ultimo aña, specifi- 
camente pa e trabou excelente 
cu e la eherce como secretario 
di e club. Den e funcion aki e 
ta responsabel pa, entre otro, 
mantene notule di tur reunion, 
presentacion di miembronan 
y raporta mensualmente na 
Kiwanis International. 

Kiwanis Club of Palm Beach 
Aruba kier a felicita su miem- 
bresia completo pa e anochi 
placentero y un bes mas ta 
desea e miembronan nobo bon 
bini den e club. 

Kiwanis 

Kiwanis Club of Palm Beach 
Aruba ta forma parti di Kiwanis 
International, un organisacion 


mundial di boluntario dedica 
na cambia mundo, cuminsando 
na un comunidad y un mucha. 
Nos ta un organisacion den 
crecemento, dedica na yuda 
muchanan di mundo henter 
hisando nan calidad di bida. 
Kiwanis Club of Palm Beach 
Aruba pa 28 aña caba ta haci 
diferente proyectonan di ser- 
vicio den nos comunidad pa 
yuda e hobennan y tambe otro 
personanan den necesidad. 

Kiwanis Club of Palm Beach ta 
reuni tur diabierna na Neptali 
Henriquez Park durante lunch. 
Pa mas informacion por bishita 
e website na www.kiwanis- 
palmbeacharuba.com 

FARFAIIA NV 

Ta busca 

PRODUCT MANAGER 


Must have a degree in Product Planning 
and Development 
And restaurant background and 
internationally experienced 

Yama na: 583-0312 
Persona di contacto: Mr. David 
Mester pasa registra na DPL 
Seroe Blanco #4 

Cu un cedula of papel di Afl.5.00 di registro civil 
Entre 7:30-11:00 mainta di 
Dialuna pa Diabierna 


GARI & WASABI 

Ta busca: 

SUSHICHEF 


Universidad di Aruba a start cu Programa 
Academico Nobo di Master den 
Innovacion y Empresaria 



Por pasa solicita na Palm Beach #6-D 
Persona di contacto: Sr. Luis 
Of yama na telefoon: 565-9981 /586-0037 

Prome cu solicita of yama, 

Mester registra na DPL 
Seroe Blanco #4 

Cu un cedula of papel di censo di 
Afl.5 di registro civil 
Entre 7:30-11:00 mainta di 
Dialuna pa Diabierna 


IT-ZUPPORT N.V. 

Ta busca: 

Çomjiuter Teçhnidan 

Por pasa solicita na Caya GF Betico Croes 222 
Persona di contacto: Nathalie Geerman 
Of yama na telefoon: 588-1335 

Prome cu solicita of yama, 

Mester pasa registra na DPL 
Seroe Blanco #4, 

Cu un cedula of papel di 
Afl.5 di Registro Civil 

Entre 7:30-11:00 mainta Dialuna pa Diabierna 


Siman pasa, Universidad di Aru- 
ba a ranca sali cu e programa 
academico nobo di Master den 
Innovacion y Empresaria (Na 
Ingles: ‘MBA Innovation & En- 
trepreneurship’). Cu participa- 
cion di mas di cincuenta ehecu- 
tivo, empresario y profesional 
jong, Prof. Dr. Ryan Peterson, 
coordinador y docente integral 
di e programa Master nobo 
aki a yama tur hende bon bini 
na e prome dos module, esta 
Strategia & Organisacion, y In- 
novacion y Empresaria. 

Den e grupo grandi di par- 
ticipante por a nota diferente 
persona y funcionario conoci 
den nos comunidad, cu ta traha 
den sector priva y publico. Re- 
accionnan tawata hopi positivo 
pa cu e programa, pero alabes 
por a nota e rikesa di informa- 
cion y intensidad di discusion 
den klas. 

Conocemento y Actitud di Em- 
presario 

E Master den Innovacion y 
Empresaria ta enfoca specifi- 
camente riba elementonan di 
innovacion y desaroyo empre- 
sarial, esta “entrepreneurship”. 
Ademas di aspectonan di strate- 


gia, management, y liderazgo 
den diferente area funcional, di 
por ehempel mercadeo, servi- 
cio, finanzas, HRM, tecnologia, 
comercio internacional, etc., e 
programa tambe ta desaroya 
habilidad y competencia den 
area di innovacion economico, 
social, y medio-ambiental di 
forma interdisciplinario. 

Ya caba den e prome dos sesion- 
nan e studiantenan a experen- 
cia no solamente e ‘contenido’ 
di e programa, pero tambe e 
complexidad y actituded cu ta 
ser rekeri di un ehecutivo y em- 
presario di awendia. Mediante 
simulacion y trabou den grupo 
participantenan a discuti con 
pa rediseña organisacionnan 
den sector publico y priva pa 
por actua di forma agil y pro- 
activo den un medio-ambiente 
socio-politico y economico 
cu ta birando mas dinamico y 
ambiguo. 

Programa di Innovacion y Em- 
presaria 

E programa tin un duracion di 
dos aña en total, y ta consisti di 
un parti teorico (prome aña) y 
un parti practico (di dos aña). 
Pa sigui cu e di dos aña mester 


termina e prome aña cu exito y 
pasa tur module. Den e prome 
aña ta enfoca riba e diferente 
temanany modulenan. Ta cum- 
insa cu aspectonan basico di 
strategia, maneho y negoshi, pa 
despues avansa riba temanan 
specialisa riba tereno di innova- 
cion y desaroyo empresarial. En 
total dies module ta ser ofreci 
den e prome aña. 

Cada module (den e prome 
aña) tin un duracion di 8 siman, 
unda cada siman e participan- 
tenan ta discuti e material y 
experencianan propio. Lesnan 
normalmente ta ser duna riba 
diabierna anochi, diasabra 
mainta y/of diasabra atardi. 
Den e di dos aña, e profesional 
ta sigui cu e parti practico 
di e MBA, y ta planifica, or- 
ganisa y ehecuta un proyecto 
di investigacion di forma in- 
dependiente bou guia di un 
profesor mentor. E proyecto di 
investigacion y desaroyo tin un 
duracion di 10 luna y ta wordo 
finalisa cu un tesis riba un tema 
cu ta directamente relaciona y 
relata na innovacion y desaroyo 
empresarial. 

Best Fignternan a resulta 

Hakeem Lowe, Sophia Petrocchi, Edmar Winterdaal, Nouava Baldahi, 
Veronika Mecado y Andres Pin di Best Powerade Taekwondo Cup 2012 



DIASABRA anochi a tuma 
lugar e Best of the Best Pow- 
erade Taekwondo Cup den 
Centro Deportivo Betico Croes 
unda cu e publico presente a 
aprecia un tremendo evento cu 
combatenan di nivel maximo 
aki na Aruba. 

E atletanan a prepara nan mes 
debidamente p’e campeonato 
di Best of the Best cual tabata 
e campeonato maximo di tae- 
kwondo na Aruba, unda cu e 
mihor taekwondistanan di Aru- 
ba a wordo selecta pa enfrenta 
esnan di paisnan internacional 
manera Venzuela, Corsou, Su- 
rinam y Merca. 

Mester bisa si cu Corsou a bin 
Aruba cu un total di 11 atleta 
di cual a logra 4 medaya di 
oro, esaki ta nifica cu Corsou 
tin trabou pa haci aworaki. 
Nos conoce Corsou, un pais cu 
semper a gana for di Aruba y 
cu atletanan di nivel haltisimo. 
Aki a keda demostra cu Aruba 
su nivel ta riba e caminda di 
Olimpico. 

E hoben Atleta Hakeem Lowe a 
bin ta demostrando su abilidad 


for di april caba di e anja aki y 
diasabra anochi un biaha mas 
pueblo por a mira un hoben 
atleta di apenas 10 anja dem- 
ostra con pa bringa smart. 

E otro atleta cu a sali Best 
Fighter ta Edmar Winterdaal. 
Sophia Petrocchi a demostra cu 
ningun mucha homber ta pare 
y a sa di gana tur su peleanan. 

For di Washington Taekwondo 
Center a bin e dama cu a pone 
drama, cu ta Nouara Belhadji. 
Nouara Belhadji a topa varios 
dama, kendenan a bin purba 
nan suerte contra di nos Best 
Figther. Den su prome par- 
ticipacion den Best of the Best 
tabata Andres Pin y Veronika 
Mecado, ambos atleta a entrena 
serca Carlos Hernandez Montil- 
la na Caracas. Ambos a mustra 
cu nan a bin pa gana. Ambos 
atleta a wordo eligi como e 
mihor atletanan internacional. 

Grand Master, Chaco Jose Cor- 
nelio tabata Technical Director 
a para referee, despues di ta 
bek for di Londres asistiendo 
n’e Weganan Olympico. 

Artista Shahaila Winklaar 
den pleno preparacion pa su 
exposiclon na Cas di Aruba 



Frecuentemente Cas di Aruba 
ta duna artistanan Arubiano 
e oportunidad pa expone nan 
obranan di arte den Sala Padu, e 
sala di exposicion di Cas di Aru- 
ba. Asina Ministro Plenipoten- 


ciario y Cas di Aruba kier coop- 
era cu talentonan Arubiano y 
na mes momento brinda nan 
un plataforma cultural. En bista 
cu na Hulanda pronto e aña 
cultural y politico lo cuminsa, 


Cas di Aruba a acerca e artista 
Arubiano Shahaila Winklaar 
pa asina dune e oportunidad 
pa expone su arte den Sala 
Padu. Shahaila Winklaar su 
cuadranan ta hopi colorido, 
unda cu cultura y politica 
tin un rol central. Desde 6 di 
september e exposicion aki 
lo ta habri pa publico y inte- 
resadonan. Cu su arte figura- 
tivo, Shahaila Winklaar ta en 
busca di su isla Aruba y di e 
hende muhe fuerte y poderoso. 
Pesey su cuadra y pinturanan 
ta bira sumamente actual y 
accesibel pa publico. Shahaila 
ta hopi orguyoso di su raisnan 
Arubiano. “Mi inspiracion mas 



grandi ta e bunita paisahenan 
Arubiano.” e ta bisa. Den su 
pinturanan Shahaila, kende a 
studia politicologia, ta en busca 
di e poder humano. Esaki e ta 
interpreta den su pinturanan cu 
solamente un par di linea, pinta 
cu inkt treci for di India Orien- 
tal. Central den su pinturanan 
ta keda e hende muhe cu tin 
poder y cu ta un lider fuerte. E 
exposicion por wordo bishita 
na Cas di Aruba desde diahuebs 
6 di september te cu diabierna 
5 di october 2012. Dialuna 10, 
17 y 24 di september y riba 1 


di october 2012, pa 12 y mey 
di merdia, e artista lo tey pre- 
sente pa personalmente duna 
un recorido y splicacion di su 
obranan. “Durante e recorido 
mi ta bay duna un presentacion 
di e trayecto tras di un cuadra 
di arte. Mi ta bay ilustra esaki a 
traves di un coleccion di potret. 
Semper mi ta haya diferente 
pregunta tocante e trayecto aki. 
Tin ora e proceso aki ta tuma mi 
casi dos aña pa por completa 
un idea te na e cuadra final.” 
Shahaila a termina. 


Buscando protagonsta 
pa pelicula local 




Despues di e exito di 10 Ave 
Maria y Awa Brak, Fundacion 
AVI ta inicia su di tres pelicula. 
Fundacion AVI a ripara cu tin 
hopi hoben na Aruba ta gusta 
e musical TV series ‘Glee’ y cu 
nan tambe lo kier participa 
na algo asina unda cu nan 
por actua, baila y canta, pero 
actualmente e posibilidadnan 
ey no tey. 

Fundacion AVI a tuma e inicia- 
tiva pa crea e posibilidadnan, 
di modo cu e hobennan di 


Aruba tambe por participa na 
un proyecto asina cu alabes lo 
yudanan desaroya nan talento. 
Tribi Soña ta un proyecto cu 
ta consisti di un screen acting 
workshop y un musical film. 
Participantenan lo forma parti 
di un workshop intensivo unda 
nan lo amplia nan conocemen- 
tonan riba e tereno di cine 
y television, specificamente 
actuacion pa cine y television. 
E programa di screen act- 
ing ta inclui tambe baile y 


canto como parti di e for- 
macion di un actor. Par- 
ticipantenan lo haya un 
combinacion di practica y 
teoria e.o. interpretacion 
di personahe, tecnicanan 
pa actua dilanti camera, 
uzo di stem, diferencia 
entre actuacion pa camera 
y teatro. Tambe e par- 
ticipantenan lo realisa 
escenanan dramatico y 
nan lo canta como duet. 
Durante 4 siman e partici- 
pantenan lo siña tur e faceta- 
nan di un actor di 
cine y television y 
como practica final 
e participantenan 
lo forma parti di 
un produccion 
cinematografico 
realisa conhunto 
cu Fundacion AVI. 

E rolnan di e musi- 
cal film lo wordo 
otorga a base di e 


participacion di e participante 
n’e workshop. 

Fundacion AVI ta conoci caba 
pa su peliculanan cu a ricibi 
premionan nacional y inter- 
nacional e.o. ‘10 Ave Maria’ 
cu a gana e premio como miho 
pelicula na Trinidad & Tobago 


y ‘Awa Brak’ cu a recibi e pre- 
mio publico pa mihor pelicula 
di e categoria Aruba Flavor 
di Aruba International Film 
Festival 2012. 

Pa orarionan, fechanan, lugar 
y prijs bishita e website di e 
proyecto www.tribi.net 

Grandioso biketour di Ciclovia a haya un acogida positivo 



CICLOVIA e evento cu ta 
jmdando comunidad di Aruba 
pa tin un bida mas saludabel 
y cu awor ta wordo organisa 
riba tur diadomingo, un biaha 
mas durante su ultimo evento 
a haya un acogida positivo na 
e yamada di e organisadonan. 
E cantidad grandi di participan- 
tenan a disfruta di un diado- 
mingo agradabel y saludabel. 
Comentarionan super positivo 
por wordo encontra riba ciclo- 
via su pagina riba facebook. 

E ciclovia aki cu a wordo or- 
ganisa tabata tin un ruta di 
biketour mas largo cu normal 
di 20 km saliendo for di San 
Nicolas y termina na Oranjes- 
tad, dunando tur participante e 
posibilidad di move hopi mas y 
di disfruta mas di e diadomingo 
saludabelyfamiliaraki. Tambe 
por a wordo aprecia con miem- 
bronan di famia di diferente 


edad tabata presente y saca mas 
hopi potencial posibel di e ruta 
cu tabata disponibel. 

E participantenan tabata 
pasando un momento asina 
agradabel haciendo uzo di e 
weganan recreativo cu tabata 
tin disponibel riba e ruta cera, 
cu nan a lubida e tempo y no 
kier a bay cas. 

E organisadonan di ciclovia 
sigur kier gradici e comunidad 
di Aruba pa yuda engrandece 
e evento aki. Comunidad com- 
pleto ta keda invita pa sigui 
participa y logra pa nos pais tin 
habitantenan cu un calidad di 
bida mas sano. 

Keda semper bon informa di 
ciclovia su ruta, duna bo co- 
mentario y wak bo potret door 
di bishita www.facebook.com/ 
cicloviaaruba. 



Resultado di Tennis 
na Trinidad & Tobago 


DIADOMINGO anochi ayega 
Aruba e delegacion di tennis cu 
a bay representa Aruba na e tor- 
neo, “2012 U-13 Development 
Championship”, na e islanan 
di Trinidad & Tobago. Nan a 
wordo ricibi na aeropuerto pa 
miembro nan di Aruba Lawn 
Tennis Bond, Pro Tennis Aruba 
Association, famia y amigo nan, 
cu a bini hunto pa celebra e 
logro nan di nos hoben tenista 
nan. Den e torneo na Trinidad 
& Tobago. Patrick Sydow di 
Aruba a gana prome luga den 


e categoria Boys Singles. Den e 
categoria Boys Doubles Patrick 
Sydow y Kevin Yarzagaray di 
Aruba a gana e prome luga. E 
hobencita Evelyanne Kelly di 
Aruba a wordo honra como e 
hungado mas disciplina di e 
torneo. Como nacion Aruba a 
gana e di dos luga. Un Pabien 
ta bay na Patrick Sydow, Kevin 
Yarzagaray, Evelyanne Kelly y 
nan coach Jonathan Goitia cu 
e logro grandi aki. Comunidad 
tenista y Aruba henter ta or- 
guyoso di boso. 

Tribal Cycling Club/Monster Energy ta score atrobe cu 
un tremendo Full Moon MTB Tour August Edition # 2 


UN total di 109 participante 
a bolbe bin disfruta di e Full 
Moon, pa di dos biaha den un 
luna cual nan ta yama: Blue 
Moon. Den e cuater añanan 
cu Tribal Cycling Club a bin ta 
organisa e tremendo tour nan 
aki un biaha pa luna durante 
e siman di Full Moon, e aña 
aki 2012 ta esun cu mas par- 
ticipacion den e ultimo 4 luna 
nan, den Augustus 2 biaha. E 
biaha aki tabata toca e parti 
mas panort di Aruba na Arashi 


Beach unda participantenan a 
yega na masa atrobe. 

E organisadonan ta sumamente 
satisfecho mirando cu asina 
hopi persona ta core mountain 
bike y cada dia tin mas ta cum- 
pra bais pa core sea recreational 
of pa competi. Ruta tabata uno 
semi-facil saliendo for di e park- 
ing lot di Arashi Beach caminda 
pa Lighthouse y despues direc- 
cion zuid pa Kapel di Alto Vista 
unda a haci un stop y despues 


baha via asfalt pa Cafe 080 y 
sigui direccion di Arashi bek pa 
caba na e parkinglot di Arashi 
Beach. Eynan tur hende a haya 
Monster Energy pa bebe y un 
Mini Burrito di Mondjes pa 
asina tur hende ta satisfecho 
y a gosa di un tremendo tour. 
Nos kier a gradici nos main 
sponsor MONSTER ENERGY y 
tur esnan cu a yuda nos den un 
of otro forma pa haci e tour aki 
uno exitoso. Nos ta spera di wak 
tur e participantenan aki y hopi 



mas pa e siguiente Full Moon 
MTB Tour cu lo ta riba diabierna 
26 di october 2012, cual ta bay 
ta e Ultimo Full Moon MTB 
Tour pa e aña aki, dus nos falte. 
Nos siguiente Evento nan riba 
kalender competitivo ta: Tribal 


MTB Xtreme Competition dia 7 
di october y Duo Xtreme Aruba 
dia 25 di november. Sigui nos 
evento nan y Like nos riba Face- 
book: Tribal Cycling Club of e- 
mail: tribalcyclingclubaruba@ 
gmail.com. 



Women’s Club of Arubn ta organisa un charla tocante Violencia Domestico 


WOMEN’S Club of Aruba a 
lanta un comision special bou 
di e nomber di BAN SPIERTA 
Y ACTUA cu e meta pa consci- 
entisa hende muhe y hende 


homber den nos comunidad 
tocante e problema di violencia 
domestico. E comision ta invita 
henter pueblo di Aruba, pero 
specialmente habitantenan di 


Savaneta, Brazil, Pos Chikito 
y vecindario pa e siguiente 
presentacion cu lo tuma luga: 
diaranson 5 di september 2012 
na Centro di Bario Savaneta, 
e orario ta bay ta di 7 pm pa 
10 pm. 

E programa ta consisti di un 
sketch chikito di John Freddy 
Montoya y su Gang di Arte, 
declamacionnan di algun ho- 
ben, un presentacion tocante 
Violencia Domestico pa mr. Lily 
Marval y un presentacion di 
Fundacion Respetami tocante 
abuso di mucha. 

Ta bay tin un Intermedio cortico 
y despues di esaki publico por 
haci pregunta na e siguiente 
personanan cu ta forma parti 
di e panel: 

Dr.J. Geerman-Tromp (dokter 
di cas); mr. Milly Schwengle 
(abogado); 

Guilfred Besaril (polis); Pas- 
toor Jairo Maduro; Shaska 


Kock(ortopedagogo), Freddy 
Biesum (Teen Challenge). 

Entrada ta completamente gra- 


tis. Bini un y tur specialmente 
si Bo ta desea di haya mas 
informacion tocante e topico 
interesante aki. 


BP 


BOPEL TECHNICAL 
SERVICES N.V. 


STAF I PERSONAL 
TA EXTENDE PALABRANAN DI 
PROFUNDO CONDOLENCIA NA FAMILIA DI 

Dorothy 
Vrolijk Alberts 
Mihor conoci como ”01ivia” 

NA BIDA SRA. DI NOS COLEGA 

IGNACIO ”NACH0” VROLIJK 

HOPI FORSA DEN E 
MOMENTONAN DIFICIL NAN AKI 

Vreaminfl of a vaeMion ? 

Probecha di nos 

oferta te cu fin di anja, 

pa cada 2500 Fun Miles 

redeemed serca nos 

bo ta hanja un bon pa 

partidpa den nos rifa 

pa gona un ticket pa Curacao* 

jservicio pa Comunidad 

Jelefon di Emergencia[ | 

Number di emergencia 911 
Polis 100 

Brandweer 582-1108 

Ambulance 0‘stad 582-1234 

Ambulance S.N. 584-5050 

Hospital 527-4000 

Centro Medico 524- 8833 

Botica na Warda 

Pabou di Brug: Serv. Eagle N.V. 
Pariba di Brug: Centro Medico N.V. 

Dokter na Warda m 

Pabou di Brug: dr.Gonzalez-Diaz 
Pariba di Brug: dr. Vis 

Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-5080 

Rode Kruis Aruba 582-2219 
FADA 583-2999 

AA/NA helpline 583-8989 
Fund. Abuso Sexual 582-4433 
Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

524-2424 

Aruba Transfer Tour & Taxi 


583-2856 
582-2116 

Best Taxi Services 588-3232 
Coop. Ver. Tas 587-5900 
ATS 583-5361 

Arugas 585-1198 

S.O.S. Teleayudo 583-1190 

EDITA PA: The Media Group, 
Margrietstraat 3, Oranjestad, Aruba, 
tel.(297) 583-1400, fax. (297) 5831444, 
E-mail: noticia@awemainta.com. 

CUENTA Dl BANCO: C.M.B. #229- 
82600. 

ABONEMENT Afl.25,00 pa luna. 
ORA Dl OFICINA: Dialuna pa Diabierna 

8 a.m. - 5 p.m. 

IMPRENTA: Imprenta 'Jacional Arubano. 
DIRECTOR: Victor “Toko” Winklaar & 
Victor R. Winklaar 

REDACCION: noticia@awemainta.com. 

BENTA Dl AVISO: 

sales@awemainta.com 

Jean Pierre Christopher a gana 250 florin cash! 


Campaña di Facebook di La Estrella 
cu e wega di futbol “Super Copa 


ORANJESTAD, Aruba - 2 di september 
2012: La Estrella no ta solamente conoci 
pa su tremendo servicio, pero tambe ta 
conoci pa su fabuloso campañanan riba 
nan pagina Facebook, dunando algo bek 
na nos comunidad. Recientemente tabatin 
e final di wega di futbol Super Copa, unda 
cu Real Madrid a hunga contra Barcelona 
y Aruba ta conoci pa tin un cantidad 
grandi di fanatico di futbol. La Estrella 
cu semper ta atento cu e weganan, a bin 
cu un campaña unda cu e personanan 
interesa pa participa, mester a djis rij ken 
lo gana e wega. Mas cu claro un cantidad 
di hende a manda nan contesta, pero e 
ganado a keda den persona di Jean Pierre 
Leomar Christopher, cu a gana 250 florin 
cash. Esaki no tabata e prome biaha cu 
Jean Pierre ta participa, ya cu semper e 
ta purba su suerte y participa na e campa- 
ñanan. El a bisa di ta haya e sorteonan aki 
dibertido y La Estrella ta duna bo chens pa 
gana varios premio atractivo. Pues keda 
pendiente p’e campañanan di La Estrella, 
ya cu semper ta haci un ganado feliz. 

Tel: 583-1400 
Fax: 583-1444 


TIPO Dl CAMBIO OFICIAL 

Valido pa 03 September 2012 


Placa Extranhero 

Bank Papieren 

Wisselen, Cheque Benta 

Reis Cheque en na 

Over Boekingen Publico 

US Dollar 

1.77 

1.78 

1.80 

CAN Dollar 

1.78 

1.80 

1.82 

Engelse Pond Sterling 

2.76 

2.81 

2.87 

Zwitserse Frank perCHF. 100 

186.23 

186.95 

187.75 

Ned.Ant. Gulden perANG. 100 

98.00 

100.00 biljetten 100.20 
chq./overboeking 100.00 

Japanse yen perJPY. 10.000 

225.36 

227.41 

229.70 

EuroperXEU. 100 

221.82 

223.84 

226.09 



Provision di Devisa 1.3% 

Segun articulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


labco Tai 4 = 

MEDICAL / HOME HEALTHCARE 



RENTAL/SALE of Medical & Home- Healthcare 

* Whcclchaircs * Oxygcn Conccntrators/Cylindcrs 

* Bcds 

* Walkcrs 

* Bathchair 

* Commodes 

* Crutches / Canes 


Oitflcultv Walking 
Rent a portable electro scooter 

(h'its in all cars, trucks, 4llbs). 


Horoschoop 



Aries 21 Mrt-20 Apr 

Tur lo relashoná ku bo kas, ta eksaltá. Bo ta kombertf den 
e anfitrión preferi di hopi. Bo no tin ku forsa bo mes pa 
hasibu sinti bon pa otronan.. 


m 


Tauro 21 Apr-20 Mei 

Bo banda sensibel, poétiko, ta lanta, ta aktivá. Ta tempu 
di romanse. Amor ta rondonábu i esei por sorprendé bu 
den bo trabou. . 


Geminis 21 Mei-20Jun 

Bo inseguridatnan finansiero ta keda atras. Kuminsá na 
mira lus unda tabatin tiniebla. Ta presentá bon oportunidat 
pa gana plaka, probechá. 



Cancer 21 jun-20jui 

Tabatin momentunan ku bo tabata komparti i otronan 
tabata disfrutá intensamente di bo soledat. Mantenébu 
den sintonia ku realidat. 



Leo 21 Jul - 20 Aug 

Ta tempu pa koperá, di yuda esun ku ta den nesesidat, di 
manifestá amor ku nos ta sera den nos kurason. Bo kas ta 
komberti awor den un kas di pas i amor. 


hi 


Virgo 21 Aug - 20 Sep 

Desaroyá pasenshi na gran kantidat, ya ku pa hasibu kom- 
prondé, bo tin ku ripiti tur kos kada biaha. No envolvi bo 
mes den kombersashon di politika.. 


/é k Libra 21 Sep - 20 Okt 

Tuma e kosnan ku kalmu i no adelantá e akontesimentu- 
nan. Kontrolá e aspekto negativo den bo ku ta hasi bu ta 
algun biaha intransigente. 

Scorpio 21 okt -20 Nov 

Problemanan ta suavisá den bo trabou i den bo kas. Tur kos 
ta parse ku ta birando normal, pero no baha kabes ainda. 

/A Saqitario 21 N OV -20Dec 

Uni forsa, komberti bu den e lider i dirigi e kosnan ku bo 
tin mester di un hende ku ta dispuesto na tuma inisiativa.. 

Capricornio 21 Dec 20j an 

Bo ta den bo mihó momentu pa konvensé hasta bo en- 
emigu. Bo ta hopi ekspresivo, amoroso i pashonal. Si bo 
no tin pareha, probechá e dianan aki. . 

Aquarius 21 j an 20Feb 

Bo bida sosial ta aktivá. Apénas ta aserká fin di siman i 
bo ta sintibu ku deseo di festehá, komparti i komplasé bo 
sernan keri.. 






Piscis 21 Feb-20 Mar 

E dianan aki bo ta den plan di mima, atendé i kuida bo ser 
stimá manera nunka ántes. Kuida bo mes di no eksagerá si. 


BANC0 DICARIBE 

Ku tur mi alma mi a pega na Bo, 

Bo man drechi ta wanta mi duru. 

Salmo 63,8 

Despues di un lucha cu su salud, a bay sosega cerca su 
creador 


Dorothy Olivia Vrolijk-Alberts 

Mihor conoci como: Olivia of Ija 
‘30-03-1957 +02-09-2012 

Na Nomber di su esposo: 

Ignacio (Nacho) Vrolijk 
Su yiu: 

Stella y Humphrey Gomes-Vrolijk 
Mescoscu unyiu: 

Benjamin Alberts 
Su mama: 

Chinda Alberts-Lacle 
Su rumannan: 

Maria &famia 
Hubert & Elisabeth yfamia 
Rica&Allenyfamia 
Cosme&Janeyfamia 
Su swaycuñanan 
Astrid ALbertsyyiunan 
lldo&Glendayfamia 
Emilia &famia 
Petra & FanFa y famia 
Silvio & Ludwina 
Esther 

Su consuegronan 

Dominico (Padu) & Greta Gomes y famia 
Padrino: 

Carmelo Ladeyfamia 
Tantayomonan 

Sobrino y sobrinanan cu semper ela stima como yiu 
Amiganan stima: 

Catrien Morel yfamia 
Shonrita Lampe yfamia 
Gloria Nedd y famia 

Su amistadnan mas serca: 

Zulma, Gary y Benazir, Keta y Catey, Gina y Martin, Mayra y 
Heinrich 

Su ayudante: Pauline Henry 

Primo y primanan, Ihanan, comer y compernan, su ex-coleganan y 
demasfamia: 

Vrolijk, Alberts, Gomes, Lacle, Koolman, Henricus, Oduber, Kock, 
Vries, Nicolaas, Morel, Lampe, Ridderstap, Cham, Werleman, 
Gesterkamp, Croes, Penja, Dirksen, Wernet, de Cuba, Maduro, 
Masco, Semeleer, ta invita tur bisiña, amigo y conoci pa asisti na e 
acto di entiero cual lo tuma lugar Diahuebs 6 september 2012 pa 
4'or di atardi saliendo for di Misa Immaculada Concepcion pa 
Santana Catolico na Santa Cruz. E resto mortal lo ta reposa for di 
2’or di atardi den Misa Immaculada Concepcion na Santa Cruz. 

Enbez di flor of krans nos tin un Box disponibel pa un donashon pa 
Koningin Wilhelmina Kanker Fonds. 

Adres pa condolencia: 

Aurora Funeral Home, Diarason 5 september 2012 di 7'or pa 9'or di 
anochi 

Nos ta pidi nos disculpa si den nos tristeza nos por a lubida algun 
famia. 

Nos ta lamenta cu despues di entiero nos no por ricibi bishita di 
condolencia na cas. 


Guyabastraat 4, Dakota Tel: 582 4748 


■^Aurora, 

"Señor ta mi wardador, mi'n tin falta di nada. Den cunucu di 
yerba berde e ta ponemi sosega. E ta hibami na awa trankil, 
pa mi bolbe hañaforsa." 

Salmo: 23 

Cu honda pena pero conforme cu boluntad di Dios nos ta 
anuncia cu a fayece nos mama, ruman, tanta y wela stima: 


Maria Monica Dirksz 

mihor conoci como "Dudu" 
•11-10-1957 +03-09-2012 


Na nomberdi su: 

Mayornan: 

Yiunan: 


Rumannan: 


tSra. Clara Dirksz y tLeoncio Dirksz 
Harvey van Leeuwen (Hulanda), 
compañera yyiu 
Fernando Dirksz, esposa y yiunan 
Maureen Dirksz, esposo y yiu 
Isabella Dirksz, compañero y yiu 

Maria Cipriana Dirksz, Benito Dirkszy 
yiunan 

Lorenzo Dirksz 
Agustin Dirksz, Ligia y yiunan 
Antonio Dirksz 
Richard Dirkszy esposa 


Nietoynietanan 

Su swa y cuñanan: Yenny Maria G. 

Carlos Bonilla 
CandidoCroes 

Amiga di cas: Aileen Wever 

Nieto y nietanan, sobrina y sobrinonan, primo y primanan, 
comer y compernan, tanta grandi y omo grandi 

Demas famia: Dirksz, Maduro, Danje, Werleman, Rasmijn, 
Ras, Leonardo, Bonilla, Garcia, Croes, Brete Wernet, van 
Leeuwen, Chirino, Geerman, Curiel, Boekhoudt, Peguero, 
Kock 

Nos disculpa si a lubida un famia den nos tristeza 

Ta invita pa asisti na e acto di entiero cual lo tuma lugar 
diasabra 8 di september 2012 na Aurora Funeral Home di 
9'or pa 11 ’or di mainta, despues saliendo pa Santana 
Catolico na Sta. Cruz. 

Adres pa condolencia: Aurora Funeral Home, diabierna 7 di 
september 2012 di 7'or pa 9'or di anochi. 

Despues di entiero nos no por ricibi bishita di condolencia 
na cas. 


t Olfe 

\ & 


Biba cada momento 


" Señor ta mi wardador, mi n' tin falta di nada." 

Ps. 23:1 

Cu inmenso tristeza na nos curazon, pero agradecido pa su 
stimacion y tur loke e a significa pa nos durante su bida, nos ta 
participa fayecimento inespera di: 


Johanna Kelly 

Cariñosamente yama: "Anny" 
27juni 1923 - 3 september 2012 


Na nomberdi su: 

Estimado esposo: Fabiano Kelly 

yiunan: Myrna Kelly 

Arturo Kelly 

Giovanni y Donna Kelly na Merca 
Rossi Kelly 
Roy Kelly 

nietonan: Julie Dijkhoff 

Giancarla Kelly y esposo 
Vanessa Kelly 
Giannina Daviesyesposo 
Giovannino Kelly na Belgica 
Angelique, Benjamin, Charmaine Giel 

bisanietonan: Tianna, Matthew, Jakob Davies 

ayudante stima: Leidy Lorena Nieva Montaño"Chiquita" 

rumannan: t Lucia Dijkhoff y famia 

EnriqueTrimon y famia 
tThomasTrimon y famia 
t AmericoTrimon y famia 
AnselmoTrimon y famia 
t Julieta Erasmus y famia 
AndresTrimon yesposa na Hulanda 
t Margarita Donati y famia 
Emma Odory famia 
Josefa Tromp y esposo 

swaycuñanan: t Higinio Kellyy famia 

t Juan Kellyy famia 
Viola Dijkhoffy famia 

sobrino y sobrinanan, primo y primanan, comer y compernan, 
ihanan 

famia: Kelly, Giel, Dijkhoff,Trimon, Petrochi, Erasmus, Donata, 

Odor,Tromp, Scharbaay, Croes, Arrendondo, Coronel, 

Geerman, Quant 

Bon amistadnan: Celina, Pedro Luis y yiunan na Maracaibo 
Ana Oleana y famia na Curaçao 

y demas famia ta invita tur amigo, bisiña y conoci pa asisti na e 
acto di entiero cual ta tuma lugar diabierna 7 september 2012 
pa 3'ordi atardi saliendo for di theOliveTree Funeral Home pa 
santana catolico na Noord. E resto mortal lo ta reposa for di 1 'or 
di merdia na the OliveTree Funeral Home, Avenida E.J."Watty" 
Vos 44, Cumana. 

Adres pa condolencia: the OliveTree Funeral Home (Cumana) 

6 september 2012 di 7'or pa 9'or di anochi 

Nos ta lamenta cu despues di entiero nos no por ricibi bishita di 

condolencia na cas. 

Nos kier a pidi nos disculpa si nos por a lubida un of otrofamia 
den nos tristeza. 


Bernhardstraat 134-136 - San Nicolas Tel 584 8888 

theolivetreefuneralhome@gmail.com 

www.theolivetreefuneralhome.com 

Minister Michelle Hooyboer-Winklaar: 

IINOCA a aporta snbstancialmente na nos cultura 
den un forma corecto, balansa y cu vision 

Fondo UNOCA garantisa pa futuro! 


UNION di Organisacionnan 
Cultural Arubano (UNOCA) a 
celebra 25 aña di existencia. 
Pa celebra e ocasion impor- 
tante aki tabatin e asina yama 
“UNOCA den Plata”. Minister 
di Asuntonan Economico, Asun- 
tonan Social y Cultura, Michelle 
Hooyboer-Winklaar tambe a 
celebra conhuntamente cu UN- 
OC A y tur esunnan cu ta biba di 
cerca e dushi cultura di Aruba. 

E mandatario a manifesta cu 


durante tur e añanan aki, UN- 
OCA a aporta substancialmente 
na cultura di nos isla den un 
forma corecto, balansa y cu vi- 
sion. “Union ta haci forsa”, el 
a expresa. UNOCA a demostra 
esaki continuamente durante 
25 aña. E Minister di Cultura 
ta masha contento y satisfecho 
di por traha cu UNOCA riba 
diferente proyecto y pa mira 
cu e inversion di Ministerio 
di Cultura den UNOCA ta un 



Aurora 

Gradicimento y Invitacion 

Pa medio di esaki nos kier a gradici tur esnan cu di un of 
otro manera a mustra 

nan atencion durante fayecimento y entiero di nos defunto 
stima: 



Sr."Francisco"Ricardo Dijkhoff 

mihorconosi como"Pancho" 

Gradicimento ta bay na personal di Slachtoffer Hulp y 
Cuerpo Policial pa e 

asistencia durante accidente y fayecimento di nos difunto 
stima. 

Danki na Pastoor Jairo Maduro pa su bunita palabranan 
durante respons y entiero. Aurora Funeral Home pa nan 
excelente servicio. 

Gradicimento na su coleganan di trabow"Edmar Construc- 
tion". 

E atencion y cariño ta un sosten grandi pa nos. 
Tambe un gradicimento na tur esnan cu a manda flor, 
telegram, e-mails y esnan cu a hasi yamada telefonico 

Alaves nos ta invita pa un Santo Sacrificio di Misa cual lo 
tuma lugar Diasabra 8 di September 2012 pa 7 or di anochi 
na misa Santa Anna na Noord. 

Boso presencia lo ta altamente aprecia. 

Na nomber di su Mama, rumannan y demas famia. 


inversion garantisa y cu ta con- 
tribui inmensamente na nos 
comunidad. 

Segun e mandatario, e ta apre- 
cia hopi e enfasis cu UNOCA 
ta pone den su maneho riba 
hubentud. E programanan 
pa inspira y forma nos hoben- 
nan ta e caminda pa nos logra 
un comunidad sano y feliz. 
“Momentonan special manera 
celebracion di 25 aña merece 
un celebracion special”, e man- 
datario a manifesta. El a laga sa 
di ta hopi contento di mira cu e 
celebracion ta continua y cu un 
bes mas comunidad ta disfruta 
e concierto UNOCA den Plata. 
“Mi ta haci uzo di e oportuni- 


dad pa gradici UNOCA pa e re- 
galo special pa nos comunidad. 
Un orkesta forma pa nos propio 
musiconan bao direccion di 
Carlos Bislip y cantantenan di 
hopi talento ta un orguyo pa nos 
tur”, segun Minister Hooyboer- 
Winklaar. “Mi ta desea UNOCA 
hopi aña mas y den nomber di 
Gobierno di Aruba un caluroso 
danki pa boso aporte incondi- 
cional”, Minister Hooyboer- 
Winklaar a expresa durante e 
concierto UNOCA den Plata. 

Pa complementa, Sra. Lupita 
Gil, director di UNOCA a laga 
sa cu e concierto “UNOCA den 
Plata” tabata un muestra di 
gradicimento na comunidad 


Arubano. 

A funda UNOCA na aña 1986 y 
te dia di awe pa mas cu 25 aña 
caba Gobierno y e comunidad 
Arubano ta permiti UNOCA 
maneha e fondo cultural di 
Aruba. Na comienso e tabata 
1.3 miyon florin Hulandes. 
Cada aña e tabata varia depen- 
diendo di e valuta. Actualmente 
efondo ta 1.3 miyonflorinAru- 
bano pa aña y e ta wordo ricibi 
directamente for di Gobierno 
di Aruba. UNOCA a subraya 
cu Minister Michelle Hooyboer 
Winklaar a garantisa e fondo 
cultural aki pa futuro locual ta 
un desaroyo hopi positivo pa e 
comunidad di Aruba. 

Aruba Bank ta anuncia Mega Clearance Car Sale 

Cu e miho oferta pa cumpra bo auto nobo 



ESAKI ta e di ocho aña cu 
Aruba Bank ta organisa e Mega 
evento di benta di autonan 
nobo. E aña aki e evento ta tuma 
luga riba diasabra 15 di septem- 
ber 2012 cuminsando for di 5or 
di atardi te 9or di anochi riba e 
parkeerplaats grandi na Aruba 
Bank Camacuri. Tur car y bike 
dealer lo ta presente. 

Despues di exitoso MEGA Car 
Sale, MEGA riba wiel, MEGA 
night, MEGA 777, MEGAFiesta, 
Mega Feria, Mega Fast 5, awor 
Aruba Bank a anuncia durante 
un conferencia di prensa su 
MEGA CLEARANCE CAR SALE. 
E aña aki Aruba Bank ta celebra 
8 aniversario di MEGA Car Sale 


y ta ofrece un tremendo MEGA 
CLEARANCE Deal cu interes 
MEGA atractivo cu ta varia en- 
tre 8.37%-8.42% efectivo, scoge 
pa cuminsa paga na januari 
2013 of un iPad y te 30% di des- 
cuento riba seguro. Ademas di 
esaki tur car y bike dealer tambe 
lo ofrece nan oferta special y 
prijs nan reduci. 

Tur cliente por aplica Online 
riba www.arubabank.com of 
na un di nos branchnan y pa 
asina sigura bo pre-approval. 
Pa aplica pa un prestamo pa 
auto, mester bini cu un identi- 
ficacion valido, 2 ultimo recibo 
di pago di salario y un carta di 
referencia di trabou y un recibo 
di utilidad. 


E luga di parkeer di Aruba Bank 
Camacuri lo wordo converti 
den un Car Clearance Sale y 
D-licious lo entretene tur es- 
nan cu kier cumpra nan auto 
nobo. Durante e evento aki, 
tur agencia di auto y tambe 
tur bike dealer lo ta presente 
cu nan ultimo modelonan. Pa 
nos muchanan lo tin un Kids 
Corner cu Dino Jump y hopi 


mas. Tambe Kiwanis Key Club 
of Aruba lo ta presente cu nan 
stand di dushi sandwich, cual 
fondonan recauda lo bay pa un 
bon causa. 

Aruba Bank ta invita tur esnan 
cu ta pensa pa cumpra un auto 
nobo pa bishita nan Car of Bike 
dealer preferi pa asina busca 
nan pre aprobacion y asisti 
hunto cu nan famia na MEGA 


CLEARANCE diasabra dia 15 
di september 2012. Alabes ta 
yama tur car y bike dealer danki 
pa nan cooperacion y tambe 
nos comunidad y su clientenan 
di MEGA Car Sale pa nan con- 
fiansa y lealtad. Ta hunto nos 
tur a haci e MEGA Car Sale aki 
esun mas popular, cu e miho 
MEGA deal y e evento local cu 
mas auto ta ser bendi, un MEGA 
exito. 



Fundacion Wit Gele Kruis Aruba ta alerta e pueblo di Aruba 

Pa cuida nan salud durante e temporada calor aki 



FUNDACION Wit Gele Kruis 
Aruba kier adverti e pueblo di 
Aruba, vooral nos hende gran- 
dinan cu ta sufri di presion halto 
den e temporada d i 

calor 
prefer- 
ibel 
pa 


temporada d i 

aki. Ta 

r- 


nos grandinan no haci trabao 
domestico, manera: cushina, 
haci cas limpi (bari y mop), haci 
compras etc. den e oranan di 
merdia esta 12or pa 4or di at- 
ardi. Si ta posibel haci esaki mas 
trempan of mas laat durante 
dia. Pasobra e calor ta hisa bo 
presion, e risico cu bo ta core 
ora cu bo presion subi ta 
un atake di curason of 
un atake celebral. 

E sintoma nan di 
un atake celebral 
(stroke) ta lo 
siguiente: 

• Diripiente 
bo cara, bo 
man y bo pia 
por perde 
forsa, special- 
mente na un 


banda di bo curpa 

• Diripiente bo no por papia y 
compronde di locual ta wordo 
bisa 

• Diripiente bo no por wak cu 
un banda di wowo of tur dos 
wowo 

• Diripiente bo ta perde balans 
y coordinacion pa cana y cabes 
ta draai 

• Diripiente bo ta haya un dolor 
di cabes fuerte sin ningun causa 

E sintoma nan di un atake di 
curason ta lo siguiente: 

• Diripiente bo ta haya dolor 
den bo pecho cu ta dura algun 
minuut y despues e dolor ta bay 
y despues e ta bini back atrobe 

• Diripiente bo ta haya dolor 
tambe den un banda di brasa 
of tur dos banda, tambe dolor 


den bo lomba y bo nek y stoma 

• Diripiente bo ta haya prob- 
lema pa hala rosea 

• Diripiente bo ta cuminsa 
soda friu, sacamento, y dolor 
di cabes 

Hende muhenan toch nan sin- 
tomanan ta otro: 

• E dolor di pecho por ta hopi 
subtil pa hende muhe, e ta mas 
bien un incomodidad. E ta sinti 
un peso riba su pecho y hopi 
biaha na luga di esaki e tin dolor 
di lomba of schouder y te hasta 
den e elleboog. Pero mas tipico 
ta e dolor den pecho cu ta subi 
pa e kaak, rosea cortico, fatiga, 
nausea y soda friu. 

• Hopi biaha bo por kere cu 
bo tin un griep pisa cu dolor di 
weso y vomito, pero esakinan 


tur por ta sintomanan cu bo ta 
bay haya un atake di curason. 

• Por ehempel: si bo ta custum- 
bra di cana cierto distancianan 
sin problema y diripiente bo no 
por mas, esaki por ta un señal 
cu bo tin problema di curason. 
Tambe si bo colesterol y Triglyc- 
eride ta halto, bo ta core risico 
pa haya un atake celebral of un 
atake di curasonmas lihe. Pesey 
tuma bo remedinan na tempo y 
wakbo dieta (baha man na salu 
y vet). Corda bebe hopi awa. Pa 
mas informacion bishita nos 
website: www.witgelekrui- 
saruba.org of esun di “Aruba 
Heart Foundation” www.aruba- 
heartfoundation.com of por 
tuma contacto cu “Fundacion 
CVA Aruba na Tel: 567-7004. 
“Bo Famia, Nos Cuido” 




















